text: समस्त मिथिलावासी लोकनि, मैथिल सेवा संस्थान द्वारा आगामी दिनांक 22-23 सितंबर, शनि-रविदिन द्वीदिवसीय 'मैथिल जनसंपर्क यात्रा' आयोजन निमित समस्त मैथिलवृंद केँ हकार प्रेषित कय रहल छी जे अहि जनसंपर्क यात्रामे सहभागी भए सफल बनायब। ई जनसंपर्कयात्रा दरभंगा श्यामा माई मंदिर प्रांगण सँ आरम्भ भए मखनाही, टेकटार, जगवन, रजौन, बसैठ (चानपुरा), शिवनगर चौक, पुपरी, सीतामढ़ी होएत पुनौराधाम जानकी प्राकट्यस्थल धरि पहुँचि विधिवत सम्पन्न होयत। जनतब हो जे पहिल दिनक यात्रा बसैठ (चानपुरा) धरि होयत आ एतहि रात्रिविश्राम कयल जायत। पुनः दोसर आ अंतिम दिनक यात्रा बसैठ (चानपुरा) सँ पुनौराधाम धरि होयत। अहि यात्राक क्रममे विभिन्न ठहराव स्थल पर स्थानीय मैथिल लोकनिसँ संपर्क, वार्ता संगहि संस्थाक उद्देश्यपूर्ति हेतु अल्पावधि विचारगोष्ठीक आयोजन कयल जायत। जानकी प्रकाट्यस्थल पुनौराधाममे कवि लोकनिक कविता पाठ संगहि उपस्थित जनमानसकेँ संस्थाक उद्देश्य व आगामी योजनासँ अंगीकार कराओल जायत, संगहि नारी सशक्तिकरण, मिथिला डेवलपमेंट, विलुप्त होएत अपन संस्कृति एवं सहयोग व सेवाधर्म हेतु योजनाबद्ध आह्वाहन कयल जायत। अतः अपने समस्त मिथिलावासी सँ विशेष अनुरोध अछि जे अहि मैथिल जनसंपर्क यात्रामे सहभागी भए अपन मिथिला वास्ते किछु श्रमदान अवश्य करी। निवेदक : प्रकाश कुमार कमती (मीडिया प्रभारी) मैथिल सेवा संस्थान #मैथिल जनसंपर्क यात्रा #मैथिल सेवा संस्थान # मैथिली समाचार


c: text/html

text:
मनीष कर्ण ,जनकपुरधाम।13 नवंबर,2021.मैथिली जिन्दाबाद!!
जनकपुरधाममें विवाहपञ्चमी महामहोत्सव केर भव्य बनयबाक लेल अहिवर्ष सेहो सात दिवसीय आयोजन कयल जयबाक भेल अछि ।
आगामी अगहन २२ गते श्रीसिताराम विवाहपञ्चमी महामहोत्सव लेल अखनहि सँ तयारी सुरु भेल कहैत जानकी मन्दिरका महन्त रामतपेश्वर दास वैष्णवजी जानकारी देलैन्ह।
जनकपुरधाममें विवाहपञ्चमीक भेल तयारी सुरु एक सप्ताह धरि विभिन्न कार्यक्रम भेला कारण यैह वर्ष अगहन १७ गते सही विवाहपञ्चमी महामहोत्सव सुरु होयत महन्त दास बतोलैन्ह ।ओ यैहवर्ष विवाहपञ्चमीमें भारतलगायत अन्य मुलुक तथा आन्तरिक श्रद्धालु भक्तजनसभक उल्लेख्य भिडभाड भेला सँ अखनहि स’ व्यवस्थापनसहितक तयारी सुरु भ’गेल जनतब देलैन्ह । महन्थ दासक अनुसार गतवर्ष कोरोना महामारीक कारण विवाहपञ्चमी औपचारिकतामें मात्र सिमित भेलासँ यसवर्ष भव्यताक सँग मनएबाक उद्देश्य रहल बतोलथि। । अहिक लेल विभिन्न १९ टा समिति तथा उपसमितिसब गठन कायल गेल अछि ।
जानकी मन्दिरमें शुक्रदिन भेल सर्वपक्षीय बैसारमें महन्त दास विवाह पञ्चमी महामहोत्सवक लेल शान्ति सुरक्षा व्यवस्थापन, प्रचार प्रसार, यातायात व्यवस्थापन, बजार व्यवस्थापन, रंगभुमी मैदानमें पण्डाल एवं गेट व्यवस्थापन, भारतक अयोध्यासँ आबबाला बाराती सभक स्वागत, श्रद्धालुभक्तजनक भिडभाडक व्यवस्थापन सहित बसोबासक व्यवस्थापन, विद्युत आपूर्तिलगायतक समिति गठन भेल जानकारी देलैन्ह। गन्दगी व्यवस्थापन आ शौचालय व्यवस्थापनमें जनकपुरधाम उपमहानगरपालिका आ बृहत्तर जनकपुर क्षेत्र विकास परिषद् सेहो ध्यान नहि दैत आएल उपराग दैत महन्त दास सरोकारवाला निकायके गम्भिरताक साथ ध्यान देब आग्रह समेत केने छलाह । विवाहपञ्चमी महामहोत्सवके भव्य बनाब आवश्यक सहयोग क’देब लेल ओ स्थानीय सरकार आ प्रदेश सरकारसँग आग्रह केने छलाह ।
एहिबेर अगहन १७ गते जनकपुरधाम नगर दर्शन, १८ गते फूलवारी लिला, १९ गते धनुष यज्ञ, २० गते तिलकोत्सव, २१ गते मटकोर, २२ गते शुभ–विवाह तहिना २३ गते रामकलेवाक कार्यक्रम रहल अछि।

robotstxt: allowed

filter: keep


text:
नेपालक पहाड़ी जिला इलाम केर सूर्योदय नगरपालिका मे नेपालक विभिन्न भाषा व पहिचान केर मूर्धन्य एवं अमर कवि लोकनिक प्रतिमा स्थापित कयल जेबाक निर्णय लेल गेल अछि। एहि क्रम मे सर्वप्रथम मैथिली भाषाक महाकवि विद्यापतिक प्रतिमा सुनसरी जिलाक इटहरी मे चर्चित मूर्तिकार विक्रमश्री बनायल गेल अछि। ई जनतब नेपालक चर्चित कवि एवं पत्रकार श्री केदार शर्मा द्वारा ट्विटर पर देल गेल अछि। महाकवि विद्यापतिक निर्माणाधीन प्रतिमाक फोटो साझा करैत ट्विटर सन्देश मे नेपाली भाषा मे ओ लिखने छथि –
“महाकवि विद्यापति इलाममा! सूर्योदय नगरपालिले वडा नं ११ मा विभिन्न जातीय कवि/भाषासेवीहरूको प्रतिमा स्थापना गर्ने भएको छ। यस क्रमको थालनी महाकवि विद्यापतिको प्रतिमाबाट हुँदैछ। फोटोः इटहरीमा रचनाक्रममा रहेको प्रतिमाको अवलोकनका लागि आएको नगरपालिकाको टोली र कलाकार विक्रमश्री!”
एहि सन्दर्भ मे मैथिली साहित्यकार एवं नेपाल संगीत तथा नाट्य प्रज्ञा प्रतिष्ठानक प्राज्ञ धीरेन्द्र प्रेमर्षि सेहो ट्विटर मार्फत सन्देश दैत कहलनि अछिः
“नेपालमे हमरा सभसँ मनोरम लाग’ वला जगह- इलाम। एहि रमणीय पहाड़ी स्थान इलाममे स्थापित भ’ रहल अछि महाकवि विद्यापतिक पूर्ण कदक प्रतिमा। सम्प्रति ई निर्माणक क्रममे अछि। धन्यवाद एहन युगान्तकारी काजक पहल कएनिहार अँखिगर कवि/पत्रकार केदार शर्माजी सहित सम्पूर्ण महानुभावकेँ।”
सूर्योदय नगरपालिका इलाम जिला मे पड़ैत अछि। एहि नगरपालिकाक वार्ड नम्बर ११ स्थित करथोक (पंचकन्या मन्दिरक बगल) मे मैथिली, नेपाली आ किराँत भाषाक क्रमशः महाकवि विद्यापति, आदिकवि भानुभक्त तथा कविश्रेष्ठ श्रीगंगा केर प्रतिमा लगेबाक निर्णय कयल गेल अछि। एकर शुरुआत नगरपालिकाक चालू आर्थिक वर्षक बजट सँ महाकवि विद्यापतिक प्रतिमा सँ शुभारम्भ कयल जेबाक जनतब संयोजक सह नगर उप-प्रमुख दुर्गादेवी भट्टराई मैथिली जिन्दाबाद केँ करेलथि। विद्यापतिक प्रतिमा पूर्ण कदकाठीक धोती, कुर्ता आ पाग पहिरि हाथ मे पोथी लेने ठाढ अवस्था मे बनायल गेल अछि। एकर ऊँचाई लगभग ६ फीट अछि।
विदित हुए जे इलाम जिलाक सूर्योदय नगरपालिकाक उप-प्रमुख दुर्गादेवी भट्टराईक संयोजकत्व मे गठित ‘सूर्योदय भाषा कला साहित्य प्रतिष्ठान’ द्वारा ई पुनीत कार्य कयल जा रहल अछि। जखन कि चालू आर्थिक वर्षक बजट द्वारा महाकवि विद्यापतिक प्रतिमा बनायल गेल अछि, आब आगामी आर्थिक वर्ष मे वैह स्थान लेल अन्य दुइ महाकवि ‘आदिकवि भानुभक्त’ तथा कविश्रेष्ठ ‘श्रीगंगा’ केर प्रतिमा स्थापित कयल जायत। तहिना पंचकन्या मन्दिर सँ थोड़बे हंटिकय आइतबारे बाजारक चौक मे नेपाली भाषाक अन्य महाकवि ‘महानन्द सापकोटा’ केर प्रतिमा सेहो लगेबाक नियार कयल गेल अछि।
प्रतिमा अनावरण संग भाषा-साहित्य प्रति अन्य कार्य प्रति कयल गेल जिज्ञासाक जवाब दैत श्रीमती भट्टराई कहली जे नगरपालिकाक नीति-कार्यक्रम अन्तर्गत बहुभाषिक कवि सम्मेलनक आयोजन, साहित्य प्रकाशन केँ प्रोत्साहन, सृजनकर्मी लोकनिक सम्मान आ प्रोत्साहन सहित आरो विभिन्न कार्य करबाक योजना प्रतिष्ठान द्वारा कयल जायत।
महाकवि विद्यापतिक प्रतिमा पहाड़क जिला मे लगेबाक अद्भुत सूझ कोना आयल एकर जवाब दैत श्रीमती भट्टराई बहुत सारगर्भित सन्देश दैत कहली जे “वास्तव मे मैथिली भाषा नेपालक प्राचीन भाषा थिक। विद्यापति नेपालक बड पैघ कवि भेलाह अछि। भाषा विकास मे अनेकहुँ साहित्यिक रचना महाकवि विद्यापति द्वारा नेपाल मे कयल जेबाक इतिहास अछि। हमरा लोकनि हुनकर योगदानक सम्बन्ध मे कतेको रास आख्यान सब सुनैत आ पढैत आबि रहल छी। संगहि ईहो बुझब जरूरी अछि जे नेपाल बहुभाषिक-बहुसांस्कृति-बहुपहिचानक राष्ट्र थिक। एतय नेपाली भाषाक संग-संग आरो सब भाषा-साहित्य मे योगदान देनिहार महान स्रष्टा लोकनिक सम्मान करब आवश्यक अछि। एहि सँ विभिन्न जात-जाति आ भाषा-भाषी समुदाय मे परस्पर सम्मान केर भावना सेहो विकसित होयत। नेपाली राष्ट्रियताक भावना केँ आर सुदृढ बनेबाक लेल एहि तरहक सद्भाव आ सम्मान सब भाषा-भाषी समुदाय बीच होयब आवश्यक अछि। मधेश प्रति पहाड़ मे सद्भावना आ भाइचाराक भावना रहय, तहिना पहाड़ प्रति मधेश मे रहय, एहि सब लेल हमर नगरपालिकाक कार्यकारिणी आ बुद्धिजीवी समाज द्वारा नेपालक विभिन्न भाषासेवी व जातीय कवि लोकनिक प्रतिमा लगेबाक निर्णय कयल गेल अछि। आगामी पीढी मे परस्पर सहयोग आ भाइचाराक सन्देश दय लेल एहि प्रतिमाक बड पैघ भूमिका होयत से विश्वास अछि।
सचमुच सूर्योदय नगरपालिकाक ई पुनीत कार्य समस्त देश लेल एक अनुकरण उदाहरण थिक आर उपरोक्त वर्णित परिकल्पनाक सेहो जतेक सराहना करब से कम होयत!! मैथिली भाषीक तरफ सँ सूर्योदय नगरपालिका प्रति आभार!!


text:
जयनगर सं गरीब रथ खुलत
गरीब रथ के लेल आब बेसि दिन तक इंतजार नहिं करय पड़त . रेलमंत्री लालू प्रसाद यादव कहलथिन्ह अ जे जयनगर सं दिल्ली जाय वाला गरीब रथ जल्दीए खुलत. लहेरियासराय के पोलो मैदान में भेल एकटा अभिनंदन समारोह में ओ कहलथिन्ह जे पटना भs क दिल्ली जाय वाला एहि गरीब रथ में मात्र पांच सय रुपया में एसी के आनंद मिलत. लालूजी इहो कहलथिन्ह जे जल्दीए दरभंगा सं मुजफ्फरपुर के बीत रेल लाइन बिछाबय के काज सेहो शुरू कएल जाएत जाहि सं दिल्ली जाय में लोक के कम समय लागत आओर मुजफ्फरपुर जनाय सेहो आसान भs जाएत. रेल मंत्री के इहो कहनाय छलन्हि जे आब बिहार के कोनो इलाका रेल सं अछूता नहिं रहत. आठ टा नवका कारखाना खोलत जाएत. हुनकर कहनाय छलन्हि जे मिथिलांचल में रेलवे के अखन आओर विकास होएत. अभिनंदन समारोह में केंद्रीय मंत्री आओर दरभंगा के सांसद अली अशरफ फातमी सेहो मौजूद छलाह.


text:
Corona Worriers Of Mithila के अगिला चरण में मैथिल मंच अहाँ सबके परिचय कराबय जा रहल अछि मिथिला के सपूत सम्प्रति दिल्ली रहनिहार मधुबनी निवासी हर्ष मिश्रा सँ। हर्ष मिश्रा पेशा सँ चार्टर्ड एकाउंटैंट (CA) छथि आ एहि लाकडाउन सन आपातकाल में प्रथम सप्ताह सँ अपन कर्मभूमि दिल्ली आ जन्मभूमि मिथिला दूनू जगह एकसमान रूप सँ राहत काज चला रहल छथि। अपन निजी प्रतिष्ठान आ अन्य सामाजिक संस्था के संग वृहत स्तर पर रोजाना भोर-साँझ दूनू समय 500 लोकक भोजन के व्यवस्था कय रहल छथि।
“नर सेवा, नारायण सेवा” के आधार लयअपन कार्यक्षेत्र, कर्मभूमि आ मातृभूमि के लेल काज करबाक क्षमता माँ मैथिली बहुत कम लोक के दैत छथिन्ह आ ओहू में विरले होईत छथि जे अपन ई जिम्मेदारी बुझि एकरा पूरा करय छथि।
समस्त मैथिल मंच के तरफ सँ CA हर्ष मिश्रा आ हिनक समस्त टीम के वन्दन आ अभिनन्दन।


text:
अमित आनन्द, महिषीधाम, सहरसा। सितम्बर २, २०१५. मैथिली जिन्दाबाद!!
मिथिलावासी लेल आनन्ददायक समाचार: ईन्जिनियर ए. के. झा, मूलग्राम – बरहा (बेनीपट्टी, मधुबनी) – नेशनल थर्मल पावर कोरपोरेशन लिमिटेड केर सीएमडी केर रूप मे नियुक्त कैल गेलाह!!
मिथिलाक सपुत देश मे छोट सँ लैत पैघ पद पर आसीन छथि। मैथिली जिन्दाबाद पर एहेन प्रसिद्धि प्राप्त पद पर आसीन सपुत लोकनिक परिचय केर संग्रह निरंतरता मे प्रसंग मुताबिक समय-समय पर देल जाइत अछि।
आइये समाचार भेटल अछि जे देशक नवरत्न कंपनी मानल जायवाला आ बिजली उत्पादनक मुख्य जिम्मेवारी सम्हारयवला कंपनी – नेशनल थर्मल पावर कोरपोरेशन लिमिटेड यानि एनटीपीसी केर सर्वेसर्वा नियुक्त भेला अछि। सीएमडी केर रूप मे श्री झा केर नियुक्ति भेला सँ मिथिलाक सपुत केर देशक एकटा सर्वोच्च पद पर पहुँचबाक नव कीर्तिमान बनल अछि। एहि सँ समस्त मिथिलावासी मे प्रसन्नताक लहैर दौड़ि गेल अछि। ई नियुक्ति बस दुइ दिन पूर्व भारत सरकार द्वारा कैल गेल अछि।
श्री झा बिआइटी – सिंदरी सँ मेकेनिकल इन्जिनीरिंग आ दिल्ली विश्वविद्यालय सँ LL.B छैथ आर एनटीपीसी मे १९७७ सँ कार्यरत छथि!
श्री ए. के. झा – उम्र ५८ वर्ष, राँची विश्वविद्यालय अन्तर्गत बिआइटी – सिन्दरी सँ मेकेनिकल ईन्जिनियरिंग केर ग्रेजुएट आर LL.B. दिल्ली विश्वविद्यालय सँ केने छथि। ओ NTPC १९७७ मे Executive Trainee (2nd Batch) केर रूप मे नियुक्त भेल छलाह। संस्थानक सर्वथा उच्च-प्रतिष्ठित परियोजना जेना सिंगरौली (5×200 MW) केर निर्माण दल सँ संबद्ध छलाह। हिनका पास पावर प्रोजेक्ट केर क्षेत्र मे ३८ वर्षक वृहत्तर तकनिकी ज्ञान आ अत्यन्त गहिंर अनुभव छन्हि। जेना Design & Engineering, Project Planning & Monitoring आर Project Construction & Management, एहि सब क्षेत्र मे हिनकर अनुभव तथा ज्ञानक प्रशंसा कैल जाइछ। ओ NTPC Board केर Director (Technical) केर रूप मे जुलाई २०१२ मे ज्वाइन केने छलाह।
कोनो नव परियोजनाक प्रारंभ करबाक लेल लगानीक परिकल्पना आ सीमा हिनकहि द्वारा पास कैल जाइत छल। परियोजना केँ लगेबाक वा लगाबय लेल योजना बनेबाक महत्वपूर्ण कार्यक संपूर्ण अबधि भैर अभियांत्रिकी प्रारूप सँ आवश्यक ढाँचा, शोध-कार्य, सामग्री ओ समग्र स्वरूप लेल हिनकहि पर जिम्मेवारी रहैत छल। NTPC केर कोनो पुरान स्टेशनक मे नव जीवन देबाक वा ओकर क्षमता बढेबाक, NTPC केर समस्त कार्यक्षेत्र जेना थर्मल, हाइड्रो, इत्यादि मे हिनकहि निर्णय सँ कार्य कैल जाइत रहल छल। नीति निर्माण, व्यवसाय विकास, परियोजनाक ठेक्का-पट्टा, ईन्जिनियरिंग आ कमिशनिंग इत्यादि सब महत्वपूर्ण कार्य मे हिनके ऊपर निर्णय भार रहैत छल। नव शोधकार्य (R & D) लेल समर्पित NETRA (NTPC Energy Technology and Research Alliance), वातावरण सहयोगी तकनीकी यथा Ultra Super Critical/Advance Ultra super Critical, Information technology पहल Enterprise Resource Planning (ERP) तथा Environmental Engineering सहित समस्त भार केँ हिनकहि विलक्षण प्रतिभा सँ वर्षों-वर्ष सँ सेवा देल गेल अछि। निश्चित रूप सँ बहुमूखी प्रतिभाक स्वामी श्री ए. के. झा देशक नवरत्न संस्थानक सर्वोच्च पद पर विराजित होयबाक काबिल छलाह, आर हिनका संगहि समस्त मिथिलावासीक एकटा बहुत पैघ सपना पूरा भेल। मैथिली जिन्दाबाद केर तरफ सँ हार्दिक बधाई!!


text:
अंतरराष्ट्रीय मैथिली परिषद के 18वां सम्मेलन 21 आओर 22 दिसम्बर के दिल्ली मे होबय जा रहल अछि. सम्मेलन दिल्ली मे लाजपतनगर के शीतला मंदिर मे भs रहल अछि. ई मंदिर लाजपतनगर बस स्टैंड के पास अछि . एहि ठाम पहुंचय मे कोनो दिक्कत नहिं आएत . 22 तारीख के मिथिला राज्यक मांग लs क दिल्ली के जंतर-मंतर पर प्रदर्शन सेहो कएल जाएत. प्रदर्शन के बाद राष्ट्रपति आओर प्रधानमंत्री के ज्ञापन सेहो सौंपल जाएत. सम्मेलन मे देश-विदेश के सैकड़ों प्रतिनिधि शामिल होएताह. सम्मेलन मे चर्चा के विषय मुख्यरूप सं रहत 'मिथिलाक विकास के लेल मिथिला राज्य'.
21 तारीख के कार्यक्रम 10 बजे शुरू होएत आओर परिचय- पाति के बाद कोसीक बाढ़ि आओर ओकर मिथिलाक विकास पर असर पर चर्चा कएल जाएत. फेर लंच के बाद मिथिला राज्य के गठन किएक जरूरी अछि एहि विषय पर सभ लोक अपन -अपन विचार रखताह. एहि सम्मेलन के बारे मे कोनो तरहक जानकारी के जरूरत होए त अहां आगां देल गेल फोन नंबर पर अंतरराष्ट्रीय मैथिली परिषद के पदाधिकारीगण सं सम्पर्क कs सकैत छी.
फोन नंबर अछि-
9971873583 ,
9811680725 ,
9350904059 ,
9958397733 .


text:
बेहडाबाबामे अस्थायी प्रहरी पोष्ट स्थापना
पहुरा समाचारदाता
धनगढी, २२ कार्तिक । कैलालीमे धार्मिक पर्यटनके लाग उदगमस्थल मन्ना बेहडाबाबामे शनिच्चरके रोज अस्थायी प्रहरी पोष्ट स्थापना करल बा ।
धनगढी उपमहानगरपालिका वडा नं १६ मे पर्ना उ अस्थायी प्रहरी पोष्टके धनगढी उपमहानगरपालिकाके नगरप्रमुख नृपबहादुर वड ओ जिल्ला प्रहरी कार्यालय कैलालीके प्रहरी उपरिक्षक दिलिपसिंह देउवा संयुक्त रुपमे उद्घाटन करल हुइट ।
नगरप्रमुख वड नम्मा समयके प्रयास ओ सक्कुहुनके सहयोगसे बेहडाबाबा क्षेत्रमे अस्थायी प्रहरी पोष्ट स्थापना करे सेकल बटैलै । यी क्षेत्रके शान्ति सुरक्षाके लाग प्रहरी पोष्ट आवश्यक रहे नगरप्रमुख वड कहलै,यिहीहे ब्यबस्थित बनैटी लैजाजाई ।
नगरप्रमुख वड प्रहरी सक्कुहुनके संघरीया रहल ओरसे संघरीयाके ब्यवहार करटी यी क्षेत्रके शान्तिसुरक्षा, सामाजिक अभियान संचालन कैना स्थानीयसंग अनुरोध करलै । जिल्ला प्रहरी कार्यालय कैलालीके प्रहरी उपरिक्षक दिलिप सिंह देउवा समुदायसंग असल सम्वन्ध राखके काम कैना प्रहरीहे निर्देशन डेलै ।
अपनेनहे यहाँके शान्ति सुरक्षाके लाग खटाइल हुई प्रहरी उपरिक्षक देउवा कहलै, सबसे पहिले प्रहरी अपन आचरण ठिक राखे सेक्लेसे समाजमे गलत करुइयाके बारेमे बाट उठाई सेकी यहाँ प्रहरी सहायक निरिक्षक दिलिप सिंह बडालके कमाण्डामे ७ जाने प्रहरी खटाइल बा ।


text:
अपन अक्षरपुरुष केँ मोन पाड़त सहरसा
– रजनीश शेखर, सहरसा। जुन १४, २०१५. मैथिली जिन्दाबाद!!
सहरसाक महिषीवासी फूल बाबू अर्थात बीसम शताब्दीक मैथिली आ हिन्दीक प्रखर लेखक राजकमल चौधरीक ४९म पुण्यतिथि पर राजकमल स्मृति उत्सवक आयोजन सहरसामे भऽ रहल अछि । मिथिलाक एहि युगपुरुषक स्मृतिमे आयोजित उक्त समारोहक उद्घाटन करताह मैथिली नाटकक शेक्सपीयर नामे प्रसिद्ध व्यक्तित्व महेन्द्र मलंगिया । मुख्य वक्ता सभमे प्रदीप बिहारी, मेनका मल्लिक, रुपम झा (सभ बेगूसराय सँ), डा०तारानन्द वियोगी (अररिया), प्रवीण नारायण चौधरी (विराटनगर), रिषी वशिष्ठ (मधुबनी), अरुणाभ सौरभ, अमरनाथ झा, विमलजी मिश्र, विमलकान्त झा (दिल्ली), गिरीन्द्रनाथ झा, चिन्मय एन सिंह (पुर्णिया), अरविन्द ठाकुर (सुपौल) आदि । राजकमलक सृजन आ जीवन प्रसंगमे अपन बात रखताह ।
आयोजनक तैयारी जोर पर अछि
विदित हो जे साहित्य सरोकार नामक संस्था जेकर गठन हालहि मे सहरसाक बुद्धिजीवी, विद्वान्, पत्रकार, साहित्यकार व फिल्मकार लोकनिक संङोर सँ भेल अछि आ अपन उद्देश्यप्राप्ति लेल ई प्रथम कार्यक्रमक आयोजन सहरसा मे कय रहल अछि। राजकमल चौधरी मैथिली भाषा मे लेखनीक संग हिन्दीक लेखनी सँ देश भरि मे अलगे प्रतिष्ठा कमौलनि। सहरसा जिलाक लाल राष्ट्रस्तर पर अपन अलग अन्दाज आ बेवाकीपन लेल प्रसिद्धि पेबाक प्रेरणा सँ एहि बेर ई कार्यक्रम विशाल स्तर पर मनेबाक योजना बनाओल गेल अछि, ई जानकारी संयोजक कन्हैयाजी करौलनि। खुलस्त विचार आ तीक्ष्ण शब्द प्रयोग सँ समाज मे व्याप्त द्वंद्वक अबस्था पर कठोर प्रहार सँ अनेको विवाद आ आलोचनाक शिकार होइतो स्व. राजकमल चौधरी अल्पायू मे एक सँ बढिकय एक मीलक पाथर समान कृति हमरा लोकनि लेल सौंपि देलनि। लोक जिबैतकाल धरि एहेन महान विभूति सबहक पहिचान मे भले चूक करैत अछि, मुदा कालान्तर मे यैह नाम सब अपन अमर कृति लेल प्रसिद्धिक संग अमर बनि जाइछ। एहि कार्यक्रमक परिकल्पनाकार किसलय कृष्ण अपन उद्गार किछु एहि शब्द मे रखलनि। साहित्य सरोकार संग जुड़ल आयोजन पक्ष मे डा. डी. एन. साह, अरविन्द मिश्र निरज सहित राम कुमार सिंह, कुमार आशीष, सुभाषचंद्र झा, श्वाति शाकम्भरी, रश्मि कुमर, आदि सक्रियता सँ संपूर्ण तैयारी मे लागल छथि। एहि अवसर पर स्मारिकाक प्रकाशन सेहो कैल जायत। कार्यक्रम भव्यतम् होयत तथा साल मे एहेन चारि ओजस्वी साहित्यकार केर स्मृति मे समारोहक आयोजन करबाक नियार अछि, इहो जानकारी किसलय कृष्ण करौलनि।


text:
पटना : मेडिकल काउंसिल आफ इंडिया (एमसीआइ) बेतिया मेडिकल कालेज मे सौ सीट पर प्रवेश क अनुमति द देलक अछि। इंदिरा गांधी आयुर्विज्ञान संस्थान मे एमबीबीएस क सौटा सीट क संदर्भ मे अनुमति पत्र पहिने जारी कैल जा चुकल अछि। पिछला सप्ताह काउंसिल बेतिया मेडिकल कालेज कए ‘लेटर आफ इंटेंट’ जारी केने छल। स्वास्थ्य विभाग क प्रधान सचिव व्यासजी क कहब अछि जे मेडिकल काउंसिल आफ इंडिया बेतिया मेडिकल कालेज मे सौटा सीट पर प्रवेश क औपचारिक अनुमति द देलक अछि। एमसीआई क टीम जून माह मे दूनू मेडिकल कालेज क दौरा क बाद एहि मे एमबीबीएस क सीट पर दाखिला क अनुमति देबा स मना क देने छल। एकरा लेल दूनू मेडिकल कालेज मे आधारभूत संरचना क कमी कए जिम्मेदार बतेने छल। मुख्यमंत्री एहि संबंध मे केंद्रीय स्वास्थ्य मंत्री गुलाम नबी आजाद कए पत्र लिखकए हस्तक्षेप करबाक आग्रह केने छलाह। राज्य सरकार 2007 मे बेतिया मेडिकल कालेज क स्थापना केने छल।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bhagalpur, bihar news, darbhanga, Hawai seva, latest bihar news, latest maithili news, latest mithila news, maithili news, maithili newspaper, mithila news, patna, saharsa


text:
मुंबई । ककरो यदि बिना कोनो अभिनय अनुभव कए फिल्म मे काज करबाक मौका भेट जाए त एकरा की कहल जा सकैत अछि? शायद एकरे किस्मत या भाग्यवाला कहल जा सकैत अछि। बिहार क मधेपुरा क रहनिहार आनंद देव कहियो नहि सोचने छलाह जे ओ फिल्मी पर्दा पर जेताह। मॉडलिंग क दुनिया स अभिनय सिखलाक बाद फिल्मी पर्दा पर आयल देव क पिताजी सिंदरी फर्टिलाइजर मे छलाह। देवक जन्म सेहो सिंदरी मे भेल अछि।
हाल मे हुनकर अभिनय स सजल भोजपुरी फिल्म प्यार बिना चैन कहां रे रिलीज भेल अछि, जेकरा लोक सब खूब पसिन केलक अछि। एहि संबंध में देव क कहब अछि जे ओ एहि स बेहद खुश छथि आ ओ कहला जे आगू एहि स्नेह कए बचेबा लेल ओ एहि स नीक काज करैत रहताह। ओ कहला, एकटा नव कलाकार क रूप मे निश्चित तौर पर इ विश्वास नहि छल जे हमरा एतबा लोकक स्नेह भेटत, मुदा हम काज पूरा मन लगा कए केने रही। ओना हमर मानब अछि जे कोनो फिल्म क सफलता टीम वर्क पर निर्भर होइत अछि। फिल्म क हर पार्ट नीक होइत अछि, तखने लोक ओकरा पसीन करैत अछि, कहानी नीक छल, जे लोकक दिल मे उतरि गेल।
ओ कहला जे मॉडलिंग क दौरान एहि फिल्म क निर्माता अनंजय रघुराज हमरा देखलाह। ओकर बाद ओ हमरा फिल्म प्यार बिना चैन कहां रे क एकटा चरित्र अमर क रोल देलथि।
देव कहला जे हुनकर दू टा नव फिल्म क शूटिंग जल्द शुरू होएत। एकटा अछि राजकुमार-असलम खान क साइकिल वाला गुंडा आ दोसर आनंद सिंह क चंचली।


text:
मिथिला मिरर-स्नेहा झाः मधुबनी जिलाक बाबूबरही प्रखंड अंतर्गत पिपराघाट स्थित कमला, बलान आ सोनी नदीक त्रिवेणी संगम तट पर धनतेसर दिन भव्य दीपोत्सव सह कमला आरतीक आयोजन कयल गेल। एहि अवसर पर 11001 दीप जरा दीपोत्सवक संगहि वैदिक रिति-रिवाज सँ भव्य कमला आरतीक सेहो आयोजन भेल। एहि दीपोत्सव मे भाग लेबाक लेल हजारोक संख्या मे दूर-दूर सँ लोकसभ जुटल छलाह। दीप सँ लिखल गेल जय जानकी दीप प्रज्ज्वलनक बाद जाहि स्वरूप मे लोकक सोंझा आएल ओहि केँ बादक छटा देखिते बनैत छल।
कार्यक्रम शुभारंभ दीप प्रज्ज्वलित कऽ पद्मश्री बौआ देवी, पद्मश्री दुलारी देवी, मधुबनीक पुलिस अधीक्षक सुशील कुमार, मिथिला मिररक संपादक सह नीरा फाउंडेशनक संस्थापक ललित नारायण झा, जिला पार्षद रंधीर खन्ना आ समाजसेवी संतोष कुमार झा संयुक्त रूप सँ कयलनि। एहि पावन अवसर पर पहुँचल मधुबनीक पुलिस अधीक्षक सुशील कुमार कहलनि जे मिथिलाक गौरवपूर्ण इतिहास रहलैक अछि आ एकरा संग-संग पौराणिक आ सांस्कृतिक विरासत केँ सहेज कऽ रखबा मे मिथिलाक योगदान रहलैक अछि। हम गौरवान्वित छी जे हमरा मधुबनी सन सांस्कृतिक विरासत बला जिला मे काज करबाक अवसर भेटल अछि। पुलिस कप्तान कहलनि जे पिपराघाट जे वर्णन सुनलहुँ तकरा बाद एहि स्थानक वैभव केँ दुनियाक सोंझा रखबाक पूर्ण कोशिश रहत।
एहि अवसर पर बाबूबरहीक प्रखंड विकास पदाधिकारी, अंचलाधिकारी, स्थानीय मुखिया नंद कुमार यादव, जिला पारिषद सदस्य, राजनगर मुखिया संघक अध्यक्ष शेखर सुमन, रामपट्टीक मुखिया अरूण चौधरी, सिमरीक मुखिया संतोष पासवान, राजनगर सतघराक मुखिया सबिता चौधरी, मुखिया प्रतिनिध चंचल झा, अनिल मिश्र, संजय मिश्र, भाजपा नेता शंकर झा, जानल-मानल चिकित्सक डाॅ. जितेन्द्र ठाकुर, मिथिला स्टूडेंट यूनियनक संस्थापक अध्यक्ष अनूप मैथिल, अध्यक्ष आदित्य मोहन झा, सहित हजारोंक संख्या मे श्रद्धालु लोकनि उपस्थित रहलाह। कल्पवासक साधु-संत लोकनिक उत्साह सेहो कार्यक्रम केँ सफल बनेवा मे अह्लादकारी रहल जखन कि स्थानीय कार्यकर्ता मदन कर्ण, धनश्याम सहित कतेको अन्य लोकक उपस्थिति गौरवान्वित कयलक। प्रिंट आ इलेक्ट्राॅनिक मीडियाक दर्जनों पत्रकारक सभक जुटानी आओर अह्लादकारी छल।
मिथिला मिरर आ नीरा फाउंडेशन द्वारा पिपराघाट मे मनाओल गेल भव्य दीपोत्सव
मिथिला मिरर-स्नेहा झाः मधुबनी जिलाक बाबूबरही प्रखंड अंतर्गत पिपराघाट स्थित कमला, बलान आ सोनी नदीक त्रिवेणी संगम तट पर धनतेसर दिन भव्य दीपोत्सव सह कमला आरतीक आयोजन कयल गेल। एहि अवसर पर 11001 दीप जरा दीपोत्सवक संगहि वैदिक रिति-रिवाज सँ भव्य कमला आरतीक सेहो आयोजन भेल। एहि दीपोत्सव मे भाग लेबाक लेल हजारोक संख्या मे दूर-दूर सँ लोकसभ जुटल छलाह। दीप सँ लिखल गेल जय जानकी दीप प्रज्ज्वलनक बाद जाहि स्वरूप मे लोकक सोंझा आएल ओहि केँ बादक छटा देखिते बनैत छल।


text:
मुजफ्फरपुर : मधुबनी जिलाके रहनिहारि प्रिया राज केर नाम एखन विशेष चर्चामे छन्हि। मुजफ्फरपुर बालिका गृह कांडक मामलामे काल्हि यानी बुधदिन कोर्ट परिसरमे आरोपी ब्रजेश ठाकुर पर कारिख फेंकिकय भागि गेलीह जेकरा बाद तमाम सोशल मीडिया मंच पर प्रिया राज केँ खूबरास बधाई सनेस भेटि रहल छन्हि।
अहि घटनाके बाद कियो प्रियाकेँ बहादुर बेटी तs कियो दबंग गर्ल नामसँ संबोधित कय रहल छन्हि।
जनतब हो जे प्रिया राज राजनीतिक रूपे जन अधिकार पार्टी सँ जुड़ल छथि। जेखन प्रिया कोर्ट परिसरमे ब्रजेश ठाकुरकेँ अयबाक बाट ताकैत छलीह ओहिसमय प्रिया संग शीतल गुप्ता आओर पार्टीके आरओ कार्यकर्ता सभ आस-परोसमे अनचिन्हार बनि घूमि रहल छलाह। जहिना ब्रजेश ठाकुर कोर्ट परिसरमे आबि मीडिया सँ गप करबाक चेष्टा कयलाह तखनहि प्रिया राज आओर हुनकर साथी कार्यकर्ता सभ ब्रजेश ठाकुरकेँ मुँह कारी कय देलकैन।
किछुकाल कियो बुझि नहि पयलनि जे आखिर कि भेलैक? प्रिया राज हिम्मईत देखा सुरक्षा घेराकेँ तोड़ैत सुरक्षाबलकेँ चकमा दs ब्रजेश ठाकुरकेँ नजदीक पहुँचि कारिख पोति देलनि। ओना ई घटनासँ एकटा आम आदमी केर अहितरहें अतेक नजदीक पहुँचि गेनाय सुरक्षा व्यवस्था पर सेहो सवाल ठार करैत छैक। प्रिया राज कोर्ट परिसरमे कारिख नुकाकय लs गेल छलीह। पूरा घटनाके अंजाम दs प्रिया राज तत्क्षण ओतहि सँ भागि गेलीह। सुरक्षाकर्मी सभ सेहो प्रियाकेँ फुर्ती देखि मुँह ताकिते रहि गेलाह। ओतहि प्रिया संग चलि रहल शीतल गुप्ताके पुलिस गिरफ्तार कय लेकइन्ह मुदा किछुए कालक बाद शीतलके छोरा लेल गेलनि। प्रिया राजके अहि तरहक फुर्ती देखि पार्टी कार्यकर्ता लोकनि सेहो आश्चर्यमे पड़ि गेलाह।


text:
मधुबनी, मिथिला मिरर: स्थानीय थाना क्षेत्र अंतर्गत राजनगर-मधुबनी आरडब्ल्यूडी मुख्य पथ पर बेल्हवार-परिहारपुर चौरकें बीच सड़क सं सटल स्थित कदम्बकें गाछ दुर्घटनाक कारण बनि चुकल अछि। अहि गाछ सं टकरा कय दर्जनो दू पहिया वाहन सवार दुर्घटनाग्रस्त भय अस्पताल पहुँच चुकल अछि। ओतहि अनेको चारि पहिया वाहन सवार उक्त गाछ सं टकरा कय दुर्घटनाक शिकार भेल अछि।
ई दुर्घटना कुहेसक दिनमे अधिक भय जाइत अछि। परन्तु मधुबनी सं लौकहा स्थित भारत-नेपालक सीमा तथा फुलपरास स्थित फोर लेन सड़ककें जोड़य वला अहि महत्वपूर्ण सड़क पर चौबीस घंटा भारी व हल्लुक वाहनक आवाजाही लागल रहैत अछि। राजनगर-मधुबनी मुख्य पथकें चौड़ीकरण सं पूर्व ई गाछ अपेक्षाकृत कम चौड़ा हेबाक कारण सड़क सं तकरीबन चारि फुट उत्तर दिशामे स्थित छल। जाहि कारण उक्त कदम्बके गाछ सं कोनो प्रकारक नुकसान नहि होइत छल। परन्तु दशक पूर्व जहन उक्त सड़कक चौड़ाई बढ़ाओल गेल, त ई गाछ सड़कके ठीक बगलमे आबि गेल।
जनहित सं जुड़ल अहि महत्वपूर्ण समस्या दिस ने विभागीय आलाधिकारीक ध्यान जा रहल अछि आ ने प्रशासनिक पदाधिकारीके।


text:
सुपौल। 18 जनवरी। भपटियाही थाना क्षेत्र स्थित एनएच 57 पर मोटरसाइकिल सवार दू युवक केँ एक अनियंत्रित ट्रक दाबी देलक। जाहिसँ दुनू युवकक घटनास्थले पर मौत भ' गेल। जाहिक बाद ग्रामीण सभ उग्र भ' चारि घंटा धरी एनएच 57 केँ जाम करी प्रदर्शन केलक।
प्राप्त जानकारीक मुताविक भपटियाही गाम निवासी अरविंद कुमार मेहता (25) आओर चंदन कुमार मेहता (24) अप्पन गाम सँ भपटियाही बाजार जायत छला। एहि बीच इस्ट वेस्ट कॉरिडोर पर विपरीत दिशा सँ आएब रहल ट्रक मोटरसाइकिल सवार दुनू युवक केँ दाबी देलक। जाहिक बाद मौका सँ चालक ट्रक छोड़ी पड़ा गेल।
सदर एसडीओ एनजी सिद्धकि कहलनि कि आपदाक तहत देल जाय बला सहायता पीड़ित परिवार केँ देल जायत। ओतहि भपटियाही थानाध्यक्ष मुकेश कुमार मिश्रा कहलनि कि दुनू युवकक शव केँ पोस्टमार्टम लेल सदर अस्पताल सुपौल भेज देल गेल अछि। पुलिस अग्रेतर कार्रवाई मे जुटल अछि।


text:
सन्दर्भ – नागरिकता संशोधन विधेयक २०७९ (नेपाल)
विधेयक तुरन्त राजपत्र मे प्रकाशित कय समाधान करू
एक गलत नजीर सँ हजार बेर गलती हेबाक अवसर भेटि जाइत छैक। नेपालक सर्वोच्च न्यायालय स्वतः संज्ञान लियए राष्ट्रपति द्वारा संविधानक घोर अपमानक… अन्यथा आबयवला समय मे संविधानक परिधि सँ बाहर जाय मनमौजी निर्णय लेबाक खतरनाक अभ्यास शुरू भ’ जायत। संघीयता के अर्थ होइत छैक ‘संविधान’ के शासन। आ जँ संविधान मे स्पष्ट व्याख्याक विरूद्ध कियो आचरण करय त एकर अर्थ भेल जे ओकरा संघीयता पसिन नहि छैक। नेपालक वर्तमान राष्ट्रपतिक अनेकों व्यवहार ‘संघीयता’ केर मर्म केँ बेइज्जत करयवला भेल अछि। एहि सँ पूर्व सेहो ओ कय बेेर एहेन काज कयलनि जाहि मे राष्ट्रपतिक भूमिका कम आ दलीय आबद्धता मुताबिक दलक अभिकर्ता (एजेन्ट) बेसी देखेलीह। लेकिन एहि बेर त ओ दल सँ बहुत उपर सदन केर गरिमा आ सार्वभौमिकता केँ पर्यन्त उल्लंघन करैत अपन अविवेकी निर्णय सँ देश केँ दलमलित कय देलीह।
प्रतिक्रिया स्वरूप सत्ताधारी गठबन्धनक दल द्वारा जनता केँ सतर्क रहबाक विज्ञप्ति जारी करैत शिखण्डी केँ कौरव सेनाध्यक्ष भीष्म विरूद्ध प्रयोग करबाक समान नजरि आबि रहल अछि। गठबन्धन दल केर नेता सब केँ एहि तरहक कमजोर प्रतिक्रिया आ प्रतिकार करैत राष्ट्रपतिक अराजक डेग आ संविधानक अवज्ञा केँ अन्ठेबाक प्रवृत्ति मात्र नजरि आबि रहल अछि। कानूनविद् द्वारा देल गेल सुझाव केँ तुरन्त स्वीकार करैत सर्वोच्च न्यायालय मे रिट दाखिल कय विधेयक लागू करबाक दिशा मे डेग उठेबाक चाही, अन्यथा संविधान द्वारा तय कयल गेल बात जे दोसर बेर सदन सँ पारित भेल विधेयक केँ राष्ट्रपति नकारि नहि सकैत छथि, ताहि आधार पर ई स्वतः सिद्ध भेल जे ई विधेयक राष्ट्रपतिक स्वीकृति प्राप्त कय लेलक, तेँ एकरा तुरन्त राजपत्र मे प्रकाशित कय देशक कानून मे शामिल करू। लाखों लोक केँ अनागरिक बनाकय वगैर नागरिकता प्रमाणपत्र कोनो आधारभूत सुविधा तक नहि प्राप्त कय सकबाक स्थिति मे अत्याचार बन्द करब आवश्यक अछि।
हरिः हरः!!


text:
प्राप्त खबैर केँ मुताविक गांजा के कंसाइनमेंट अगरतला सँ पार्सल प्लेन सँ कोलकाता भेजल गेल आओर फेर ओता सँ ट्रेन सँ पटना लेल बुक कायल गेल। पटना पहुंचला पर ऐहिके वैशाली भेजल गेल मुदा जाहि पता पर भेजल गेल छल ओ फर्जी निकलल, जाहिक कारण पार्सल वापस आएब गेल।
ऐहिक बाद अधिकारी सभ पार्सल क' वापर करे बला छल। एहि बीच कैल्हि मंगल दिन इकोनोमिक ऑफेंस यूनिट आओर एसटीएफ क' गांजा के एहि खेपक जानकारी भेटल। इकोनोमिक ऑफेंस यूनिट आओर एसटीएफ पटना जंक्शन स्थित आरएमएस मे छापामारी करी गांजा के एहि खेप क' जब्त क' लेलक।
इकोनोमिक ऑफेंस यूनिट आओर एसटीएफ एता सँ सात बोरा मे 130 किलो गांजा बरामद केलक। जाहिक बाजार मे दाम लगभग 50 लाख सँ बेसी बताओल जे रहल अछि। फिलहाल, एसटीएफ पूरा मामला केर जांच क' रहल अछि आओर ई पता लगा रहल अछि कि त्रिपुरा मे ऐहिके के बुक केना रहथिन आओर हाजीपुर मे के रिसीव कराई बला रहथिन।


text:
केंद्रीय सड़क परिवहन मंत्री नीतिन गडकरी कहला कि साढ़े तीन साल म' सेतु के पुननिर्माणक लक्ष्य राखल गेल अछि आर एहिपर कुल 1742 करोड़ टक्का खर्च होयत। हुनका मुताबिक़ अगला महीना एहि लेल टेंडर निकालल जायत, जकरा अगस्त म' स्वीकृति दैत काज शुरू कायल जायत। गांधी सेतुक सुपर स्ट्रक्चर केर दुबारा निर्माण होयत। यानि पूरा पुल नया बनत सिर्फ पाया पुनके रहत। एकर अलावा गांधी सेतु के समानांतर पुलक निर्माण सेहो 6 हजार करोड़ के लागत सँ जलदे शुरू होयत।
महात्मा गांधी सेतु पर बेसी काल जामक स्थिति रहैत अछि, एहिलेल सरकार द्वारा एहि के फोर लेन बनेबाक आर पुननिर्माण करबाक मंजूरी देल गेल अछि। 5.8 किलोमीटर लम्बा एहि पुलक कैको पाया खराब स्थिति में अछि। बता जी की महात्मा गांधी सेतु बिहारक लाइफ लाइन अछि आर ई उत्तर बिहार क' दक्षिण बिहार सँ जोड़ैत अछि।


text:
विदेहक लेखकक
आमंत्रित रचना आ ओइपर आमंत्रित समीक्षकक समीक्षा सीरीज मे अखन धरि अहाँ पढ़लौं-
१. कामिनीक पांच टा कविता आ ओइपर मधुकान्त झाक टिप्पणी
२. जगदानन्द झा "मनु"क "माटिक बासन"पर गजेन्द्र ठाकुरक टिप्पणी
३. मुन्नी कामतक एकांकी "जिन्दगीक मोल" आ ओइपर गजेन्द्र ठाकुरक टिप्पणी
VIDEHA_354
ऐ शृंखलामे आगाँ समानान्तर धाराक किछु गणमान्य कथाकरसँ हुनका नजरिमे हुनकर अपन सर्वश्रेष्ठ ५-५ टा कथा आमंत्रित कएल गेल अछि। कथाकार लोकनि छथि:-
१.कपिलेश्वर राउत
२.उमेश मण्डल
३.राम विलास साहु
४.राजदेव मण्डल
५.नन्द विलास राय
६.जगदीश प्रसाद मण्डल
७.दुर्गानन्द मण्डल
८.रामानन्द मण्डल
ऐ अंकमे प्रस्तुत अछि राम विलास साहुक ५ टा कथा, जइपर हमर समीक्षा अंग्रेजीमे सम्पादकीय पृष्ठ पर अछि।- सम्पादक
राम विलास साहु केर पाँचटा कथा
कथा ३
स्वर्गक सुख
कोसी नदीक छीटपर बौकू सदाय खोपड़ी बना रहै छल। अगल-बगलमे आरो लोक सभ काश-पटेरक खोपड़ी बना रहै छल। कोसीक कटनियाँ भेने मुसहरी टोल उजैर गेल।
माघ मासक समए। वस्त्रक अभावसँ जाड़क मारल बौकू ठिठुरैत घूर तपै छल। जखने घूरमे आगि देलक आकि बौकूक बेटा-बेटी सटि कऽ बैस आगि खोरि-खोरि तापए लगल। पत्नी बलबावाली खोपड़ीसँ बकरी निकालैत जोरसँ बजली-
"रातियोँ सिदहाक अभावमे सभ कोइ भुखले सुति रहलौं, आब दिनोमे बाल-बच्चा की खाएत। भूखसँ तरैप की बाल-बच्चाक संगे कोसीमे डुमि मरब।"
बौकू सदाय बाजल-
"भोरे-भोर एहेन अशुभ बात नइ बाजू। शीतलहरी भरि कोनो तरहेँ परान बँचाउ। परान बँचत तँ लाखो उपए करब। कनिक्को समए फरिच हेतै तँ खाइ-पीबैक जोगार करब। एक तँ कोसी मैयाक मारल छी दोसर भगवानो बेमुख अछि।"
शीतलहरीक कोनो ठेकान नइ अछि मुदा भूख तँ समैपर लगिये जाइए। बेटा-बेटी रातिमे किछु ने खेलक। भिनसर होइते जोर-जोरसँ खाइले माँगए लगल।
बलबावाली पड़ोसीसँ दू सेर अल्हुआ पैंच आनि घूरक आगिमे पका-पका बेटा-बेटीकेँ देलक। अपनो दुनू परानी खेलक। ऊपरसँ पानि पीब-पीब भूख मेटेलक।
कुहेस कमिते रौदक दर्शन भेल। बलबावाली पतिकेँ कहलकैन-
"दू दिनसँ सुखल रोटी आ अल्हुआ खा कऽ कोनो तरहेँ दिन कटलौं मुदा आइ भातक कोनो जोगार करू।"
बौकू जाड़क कोनो परवाह नइ करैत धोतीक तर-ऊपरा ओढ़ैत बाजल-
"सब मिलि चलू परसा चौरीमे धानो लोढ़ब आ घोंघी-डोका सेहो बीछि आनब।"
साबिकेसँ परसा चौरीक सिंगरा-बेलौड़ आ सतराज धान नामी अछि।
चौरी पहुँचते बौकू बेटा-बेटीकेँ कहलक-
"तूँ सभ घोंघी-डोका बीछि-बीछि छिट्टामे राख आ हम दुनू गोरे धान बीछै छी।"
दुनू गोरे मिलि करीब पसेरी भरि धान लोढ़लक। बेटा-बेटी घोंघी-डोका छिट्टामे उठौलक।
जखन घर चलैले तैयार भेल तँ बौकूक पत्नी बजली-
"सुतैले एकेटा गोनैर अछि। किछ नार सेहो नेने चलू। बिछौना मोटसँ देबै। "
नार बीछैकाल बौकू एकटा अढ़ैया भरिक कौछकेँ देखलक। देखते बौकू कौछकेँ उनटौलक।
कौछकेँ उनटा देने भागल नइ होइ छइ। उठा कऽ तौनीमे बान्हलक। धान आ नार पत्नीक माथपर देलक आ अपने बौकू घोंघी-कौछ लऽ बेटा-बेटीकेँ संग केने विदा भेल।
घर पहुँचते धान रौदमे पसारलक। पड़ोसीसँ उक्खैर-समाठ आनि धान-कुटि कऽ चाउर तैयार केलक। कौछक मासु बना रान्हलक। दोसर बरतनमे भात रान्हलक। सभ कोइ संगे खेनाइ खाइले बैसल।
जाड़क समयमे सिंगरा-बेलौड़ आ देसहरिया धानक चाउरक लाल-लाल भात तेलगर आ स्वादिष्ट होइते अछि। तैपर सँ कौछक मासु अपने तेलसँ ऐंठल-ऐंठल, भातपर पड़िते भातो तेलसँ तर-बतर भऽ गेल। बौकू बमरोटिया हाथसँ भात-मासु बँटबो करए आ खेबो करए। खेनाइ अधपेटा भेल तँ पानि पीब पियास मिझा नहमर साँस लैत बाजल-
"एहेन खेनाइ भागशालीए लोक खाइए। राजा-महराजाकेँ नशीव नइ होइ छइ। ई खेनाइ देखते केहेन-केहेन साधु-बबाजीकेँ सेहो मन ललिचा जेतइ।"
भोजन केलापर बौकू घूर पजारि देह टनकौलक। बलबावाली अरामसँ सुतैले ठेहुन भरि नार बिछौलक आ बाल-बच्चाक संग ओइपर सुतल। आ ऊपरसँ गोनैर ओढ़ि लेलक। कनीकालक पछाइत सबहक देह गरमा गेलइ।
बलबावाली हाफी करैत पतिकेँ कहली-
"औझका मेहनत साफल भेल। एहेन बिकट समयमे एहेन खेनाइ आ एहेन ओढ़ना बिछौना मिलल।"
नीक अवसर देख बौकू बाजल-"ई छी स्वर्गक सुख। एहेन सुख रजो-रजबारकेँ सुन्दर महल आ सजल पलंगपर नइ भेटैए। अपना देखियो तर नारायण आ ऊपर गोविन्द छै आ बीचमे बौकूक परिवार अरामसँ सुतल छइ। नइ कोनो डर-भर छै आ बगलेमे कासी मैयाक दिन-राति पहरा पड़ै छइ।"
अपन मंतव्य editorial.staff.videha@gmail.com पर पठाउ।


text:
बीरगंज। २७ अगस्त, २०१५. मैथिली जिन्दाबाद!!
ओना तऽ फेसबुक आ व्हाट्सअप आजुक जमाना मे सर्वाधिक लोकप्रिय सामाजिक संजाल केर रूप मे नाम कमा लेलक, मिथिलावासीक संख्या सेहो एहि संजालक प्रयोगकर्ताक रूप मे कम नहि, मुदा मिथिलानी (महिला) केर सक्रियता यदा-कदा कम छल। रहबो कएल तऽ कोनो अन्जान भय सँ पुरुषप्रधान समाजक सोझाँ बहुत बेसी एक्सपोजर नहि रखैत छली मिथिलानी। एहि भावुकता सँ भिज्ञ मुदा मैथिली-मिथिला अभियान मे सदा सक्रिय रहनिहाइर आरती झा अपन बहुत दिनका नियार केँ आखिर एकटा निर्णीत रूप देबय मे सफल भेलीह – फेसबुक पर ‘महिलाक लेल मात्र! संवाद मैथिलिए टा मे!!’ नारा संग लगभग ३०० मिथिलानी केँ एक संग जोड़ैत ‘सखि-बहिनपा’ नाम सँ ग्रुपक शुरुआत कएलीह।
आरती झा मैथिली जिन्दाबाद केँ जानकारी दैत कहलनि जे “एकटा चौतर्फा चर्चाक विषय छल महिलाक सहभागिता मैथिली-मिथिला मे नगण्य रहबाक विषयक, मुदा मिथिलानी मे आदिकाल सँ अपन शक्तिक भान रहबाक स्थापित सत्य हमरा एहि लेल प्रेरित केलक आ एहि ग्रुपक स्थापना हुनका सबमे मैथिली लेखनक संग परिवारक माहौल मे विलोपान्मुख मैथिली केँ पुनर्स्थापित करबाक लेल प्रेरित करब हमर मुख्य उद्देश्य छल”। निश्चित, एखन एहि ग्रुप पर एक सँ बढिकय एक नामी-गिरामी मैथिली लेखिका आ नवागन्तुक लेखिकाक सक्रिय योगदान सँ नित्य दुइ-चारि टा कृति मैथिली साहित्यकेँ भेटि रहल छैक। आरती झा जानकारी दैत कहलनि जे, “साल मे सब नीक आ चुनल कृति सबकेँ सम्मान देबाक लेल प्रिन्ट पत्रिका मे प्रकाशित करायब, संभव होयत तऽ स्मारिका रूप मे अलगे प्रकाशित सेहो करब।” मिथिलानी लोकनिक एहि डेगक सराहना करैत मैथिली जिन्दाबाद शुभकामना ज्ञापन करबाक संग-संग नीक-नीक आलेख आ कृति सबकेँ नियमित प्रकाशित करबाक वचन दैत अछि।
“हाल धरि ग्रुप पर कनाडा, लंदन, न्युयोर्क, दिल्ली, टाटा, राँची, काठमांडु, राजविराज, विराटनगर, आदि अनेको ठाम सँ सब उम्रक सखि-बहिनपा जुड़ि गेली अछि।” आरती झा जानकारी करौलनि। संगहि ओ अपील करैत कहली, “मैथिली जिन्दाबादक मार्फत सँ हम एहि ग्रुपक लिंक शेयर कय रहल छी। https://www.facebook.com/groups/MaithiNaari/ – अनुरोध जे मात्र महिला टा अनुरोध पठाबी। अपन परिचय दी, सखी बनी, बहिन बनी। सब कियो मिलिजुलि मिथिलाक हेराइत पहिचान केँ ओहिना संरक्षित करी जेना गार्गी-मैत्रेयी-भारती आ सर्वसमर्थ सीता मिथिलाक पहिचान केँ विश्व मे सर्वथा अलग आ विलक्षण बनौलनि। हम सब कोनो तरहे मिथिलाक पुरुष समाज सँ पाछाँ नहि छी, भले लाज-धाख कने-मने हमरा सबहक संस्कार आ जीने मे बसैत अछि, तथापि एहि एकैसम शताब्दी मे पुरुष समाजक संग-संग डेग बढबैत लैंगिक विभेद केँ पूर्ण रूप मे समाप्त करी।” निश्चित रूप सँ आरती झा स्वयं बीरगंज (नेपाल) मे रहितो भारत आ नेपालक हर ओहि स्थान पर पहुँचैत रहलीह जतय एकटा मिथिलानी अभियानीक रूप मे हुनकर उपस्थितिक आवश्यकता पड़ैत रहल अछि। हुनक ई आह्वान मिथिला जगत् केर संपूर्ण महिला जनमानस लेल एकटा नव उर्जा आ सनेश लऽ के आयल अछि, ई अनुभूति आम जनमानसक अछि।
सुनंदा, शारदा, सीमा, रुबी, निलू, सोनाली, रश्मि, नुतन, गुड़िया, प्रभा, कुमकुम, सुचिता, आरती, अरुणा, काजल, विजया, अल्पना, जयन्ति, तनी, सुमन, दीप्ति, तनुश्री, इरा, पिंकी, करुणा, वीणा, आभा, अल्का – आरो कतेक नाम गानब। नामहि टा नहि, हिनका लोकनिक कृति सब जे प्रकाशित भेल अछि ताहू मे सर्वथा परिचित नाम रुबी झा केर विभिन्न हजल, कविता, गीत, आदि समाविष्ट अछि। तहिना नुतन मिश्र केर कृति सब एतय प्रकाशित भेल अछि।
आउ, किछु रुचिगर पोस्ट सब पर एक नजैर डाली:
आइये पोस्ट कैल रूबी झा केर हजल:
हजल
देखियो ई बबुआन कs केश बुझू मांथ पर की छत्ते बुझू
छथ सिकीया पहलवान मुदा पेट जनु कोनो खत्ते बुझू
अछि आगु मे चुरा दही कs पुजौर अधक्की जकाँ परसने
फूँक मारू तs ऊरता मनुख बुझू चाहे सुखेल पत्ते बुझू
कार्यक बिहून आ बाजब में छथ कने बेसिए होशियार
मजलिस लगेता सौंसे जा’ रोपल जेना गोबरछत्ते बुझू
लाज शर्मक शब्दों नै बुझल ग्लानी हिनका ओतs की हेतेन
हर्ष विषाद हिनका लेल की ईहो पुरुख अलबत्ते बुझू
धोती अंगा कहिये छोरलैन जिन्सक पेन्ट चुबैत रहे छै
शहर कs ओ अंखियो नै देखल रहै मुदा कलकत्ते बुझू
बेगारी बैसल ‘रूबी’ लिखs चाहलक किछ लिखा गेल किछ
जनु कियो लेब अपना पर एहनो नै सबटा सत्ते बुझू
नुतन मिश्र केर कविता:
बरा अजगुत देखालोँ,
भांति-भांति के घटक देखालोँ,
घटकैतिक माया जाल देखालोँ,
सगा-संबंधिक चाल देखालोँ,
सुनैत छलहूँ,
अपन स आन भला,
आन स जंगल भला,
आ बिपतिये में होएत अछि,
स्नेही जनक परिचय,
समयक चक्र में चकृत,
देखालोँ सब कीछ बिष्मित,
मूल्य चुकैलौं,
सत्य टा स किछ बेसी नै पेलों,
मुदा !
सत्ये स सहजता,
आ सहजता स प्रसन्नता,
आ प्रसन्नता स सम्पन्नता,
अंतर अस्पष्ट करैत अई,
आ कहैत अई,
भोला बछरा दूध पियैत अई,
आ सयाना कौआ बिष्ठा,
समयक क्रम येह कहैत अई,
अनुभव सेहो येह देखैत अई,
मुदा !
भावी के विधान स,
ग्रसित वर वा कन्या परिवार के,
घटक आ सम्बन्धी,
घत्कैतिक आर में,
दुहैत छथी निर्ममता स,
इर्षा-द्वेष कुटिल मुश्की में छुपोने,
जरल मोन स जे,
हमरा स निक केकरो ने होए,
घत्कैतिक सास्त्रक निर्माण,
मैथिलक अनुसंधान अई,
बरा अजगुत देखालोँ,
ई एकटा बरका चमत्कार अई
प्रभा झा लिखने छथि:
निकाइल क देह स ओ अपन जान देइत अछि,
बड मजबूत होई छै ओ पिता जे कन्यादान करैत अछि!!
आरती जी केर निम्न आग्रह:
अहि ग्रुप सँ जुडल सब सखी स एकटा छोट सन प्रश्न पुछबाक इच्छा भ रहल अछि।कोन कोन सखी अप्पन धिया पूता संग अप्पन मातृभाषा मैथिलीमें गप्प करैत छी?कमेंट बॉक्स में कमेंट के प्रतीक्षा में छी।खाली लाइक क क नै हटब से आग्रह।
आ एहि पर किछुए घंटाक समयान्तराल मे २२ मिथिलानीक ईमानदार टिप्पणी, के सब अपन धियापुता संग घर मे मैथिली मे बजैत छथि… लगभग सब कियो एहि लेल हामी भरलैन अछि। किछु गोटा ईमानदारीक संग कहलैन जे भले घर मे नहियो बजबाक माहौल अछि, मुदा धिया-पुता मे वंशानुगत मैथिलीक ज्ञान अछि। ओ सब लिखितो नीक छथि। एक गोट मिथिलानी कहलैन जे हमर बौआ स्कूल मे स्विडिश, सब संग ईंग्लिश आ घर मे मैथिली, एतेक तक जे एनआरआइ पिता जिनका मैथिली नहि सिखाओल गेल छलनि तिनको बचिया सिखा देलनि। आह! हिनका लोकनि ग्रुप चूँकि पब्लिक अछि। पोस्ट सबहक आनन्द सब कियो लऽ सकैत अछि। लाइक करबाक छूट छैक। धरि कमेन्ट करबाक लेल प्रतिबंधित छैक। आरती जी एहि लेल जानकारी देली जे एकटा समय एला पर मिथिलानी लोकनिक समर्थन सँ एहि ग्रुप केर सक्रिय अभियान संग पुरुष केँ सेहो जोड़ल जा सकैत अछि। ओ ईहो जानकारी करौलनि जे समय एला पर हमहुँ सब सोशियल मिडिया मीट केर आयोजन करब। एखन नव छैक, क्रमश: सब हेतैक। मैथिली जिन्दाबाद केर तरफ सँ फेर एक बेर सब गोटा केँ शुभकामना।
मैथिली जिन्दाबाद!!


text:
श्राद्धक भोज
हमरा गर्व अछि जे हम ओहि समाजक् अंग छी, जत’ भविष्य मतलब जीवन के अहि पार आ ओहि पारक् समय सेहो बुझल जाइत छकि। हमरा ओहु पर गर्व अछि जे हमर पुरखा वैदिक काल सँ अखन धरि श्राद्धकर्मक निर्वहन ओहिना करैत एला है। अखनो केरा के डमख़ौर आ कटहरक पात पर तिल, कुश, दुभि, धान, बाउलक, आ भातक, पिंड सँ होइत अछि श्राद्धकर्म। यह कर्म अछि जाहि मे कोनो परिवर्तन नहि भेलै। ने त’ वियाह, मुरण, उपनयन सभ त’ बदैलिये गेल।
आब आउ श्राद्धकर्म के विषय मे धर्मशास्त्र की कहैत अछि। त’ शास्त्र मे वर्णित अछि जे एकादशा द्वादशा के 11टा महापात्र केँ घाट पर आ 11टा ब्राह्मण के घर पर खुआ लीय। अहाँक ई कर्म भ गेल सम्पन्न। मुदा ओहि के बाद आबैत छकि #रीति_रिवाज जे सभ समाज मे सभ तरहक छकि। आब जे अहाँक मृतक के अंतिम संस्कार मे गेल छलैथ, हुनका की नहि खुएबनि ?? जे अहाँक अहि शोक सँ शोकाकुल छथि हुनका नहि पुछबनि ?? ओहि के बाद मृतक जे अपना जीवन मे धन संपदा अर्जित केलाह ओहि सभटा पर की अहींक हक अछि समाजक गामक लोक के किछु नहि ?? कर कुटुंब, बंधु बांधव केँ किछु नहि ?? पुरुषार्थी मनुष्य वैह होइत अछि जे अपन पुरुषार्थ सँ धन अर्जित करै।
आर जँ भीतरिया उदेश्य मैथिल के आर्थिक बचाव करबाक अछि त’ आन आन ठाम हुनकर पाइ बचा सकैत छि। जेना बर्थ डे पार्टी, किट्टी पार्टी , मैरेज एनिवर्सरी पार्टी, रिसेप्शन पार्टी, लक्जरी अपार्टमेंटक् कर्ज, वियाहक् आडंबर आर बहुत रास खर्च अछि जे वेवजह लोक दोसर के सभ्यता संस्कृति के अनुकरण मे बढोने जा रहल छथि। आब त’ सुनैत छी जे साधारण शहरी परिवार में बेटी वियाहक लहंगा 50 हजार सँ लाख टका मे अबैत अछि। टेंट, होटल आ फटक्का के खर्च अलग। इ सभ दहेज के अलावा के खर्च अछि ताहि लेल हुनका सभके आहि किया ने अबैत छनि ???
हुनका सभके आहि अबैत छनि मय बापक श्राद्ध के भोजक् खर्च लेल। जे अहि सँ मिथिला के विकास अवरुद्ध भ’ रहल अछि । हो बाबु मिथिला मे धन सँ धर्म आ कर्म के सदैव बेसी महत्व रहलै । अतुका लोक साग खा क’ प्रशिद्धि पेलाह नहि की धन अर्जित क’ । धन्य छी बाबु ! प्रणम्य छी !!
अनिल झा
खड़का-बसंत


text:
धनबाद
धनबाद भारतक झारखंडमे स्थित एक शहर छी जे कोयला कs खानिसभके लेल मशहूर अछि। इ शहर भारतमे कोयला आ खननमे सबसं अमीर अछि। पुर्वमे इ मानभुम जिलाके अधीन छल। अही ठाम बहुतो ख्याति प्राप्त औद्योगिक, सामाजिक, सांस्कृतिक आर अन्य संस्थान अछि | इ नगर कोयला खननके क्षेत्रमे भारतमे सबसं प्रसिद्ध अछि |
जनसांख्यिकीसंपादित करें
२०११ भारतक अनंतिम जनगणनाके अनुसार धनबाद कs आबादी २,६८२,६६२ अछि|
इतिहाससंपादित करें
पुर्वमे धनबाद मानभुम जिला कs एक सबडिवीजन होइत छल। १९२८ मे पुरान धनबाद आ चंदनकियारी डिवीजन कs मिला कs धनबाद बनाबs कs बात राखल गेल छल ।


text:
सगरमाथा
सगरमाथा संसारकें सबसँ ऊँच पर्वत शिखर छी । एकर उचाई समुन्द्र सतहसँ ८,८४८.८६ मीटर (२९,०३१.६९ फिट) अछि ।[४] सन् ८ डिसेम्बर २०२० आगे ८,८४८ (२९,०२८ फीट) थि । इ नेपालकें सोलुखुम्बु जिलाकें खुम्जुङ्ग गा विस में अवस्थित अछि । तिब्बती भाषामें एकरा चोमोलुङ्गमा कहएत अछि । सगरमाथाकें सन १८६५ में ब्रिटिस सर्भेयर कर्णेल सर जोर्ज एभरेष्टकें नाममें माउन्ट एभरेस्ट नामाकरण केल गेल छल । बादमें सन् १९५६ (बि.स. २०१२) में इतिहास शिरोमणि बाबुराम आचार्य एकर नाम सगरमाथा राखने छल वो सगरमाथाकें नेपाली नाम झ्यामोलोङ्मो सेहो लिखने छल । [५] सगरमाथाकें कतौ कतौ देवढुङ्गा [६] सेहो कहल जाएत अछि । सगरमाथा पर्वतमें सर्वप्रथम, सन १९५३ मई २९ तारिखके भोर ११:१५ बजे, नेपालक तेन्जिङ नोर्गे शेर्पा आर न्युजिल्याण्डका सर एडमन्ड हिलारी अपन टांग राखने छल ।
नामकरण आर आरोहणक पृष्ठभूमि[सम्पादन करी]
सन् १८०९ में उपरी गंगा अर्थात कुमाउक्षेत्रक खोजीमें निकलल डब्लूएस वेब नेपालमें धौलागिरी पर्वत ८ हजार मिटरसँ पैग रहल रहस्योद्घाटन केने छल अर्थात हिमालयकें ऊँच पर्वतसभ मे सँ सबसँ पहिल उचाई नापल गेल पर्वत धौलागिरी (८,१७२ मिटर) छी । ए पर्वतकें उचाई नाप लेला के बाद एकरा संसारकें सबसँ ऊँच पर्वत कहल गेल छल । बादमें सन् १८४८ में कञ्चनजङ्घाकें उचाई नापल गेल आर एकर उचाई ८ हजार ५ सय ८६ मिटर रहल परिणाम बाद कञ्चनजङ्घा पर्वतकें संसारकें सबसँ ऊँच पर्वत कहल गेल । वहिक वर्ष आन पर्वत सभक उचाई नापल गेल आर रेकर्ड जम्मा करि सर्वे अफ इन्डियाकें कार्यालयमें पठाओल गेल । ए घटनाकें करिब तीन वर्षबाद सन् १८५२ में जब सगरमाथा संसारकें सबसँ ऊँच पर्वत शिखर छी कहिँ ठहर कल गेल, तखन एकर उचाईं २९ हजार २ फिट मानल गेल । सगरमाथाकें रोमन संकेतचिहृन 'पिक १५' नाम प्रदान केल गेल । सन् १८५२ कें समयमें पहाडसभक उचाइ 'कियोडा लाइट' यन्त्रक प्रयोगसँ मापन करि रहल भारतक सर्वे विभागके एउटा टिमके सदस्यगणमें सँ एक बंगाली नागरिक राधानाथ सिकन्दर हमही सबसँ ऊँच पर्वत शिखर पत्ता लगौने दावी केलक । राधानाथकें सहयोगिकें रूपमें हेनेसी नामक वोकर चेला छल । उक्त विभागक सर्वे कर्मचारीसभ तेजवीर बुढाथोकी आर राधानाथ सिक्दर पत्ता लगेलक उक्त शिखरकें उचाईं ८ हजार ८ सय ४० मिटर छल । राधानाथ प्रतिभाशाली गणितज्ञ छल । सर्वे अफ इन्डियामें कार्यरत रहल वोकर उमर मात्र १९ वर्ष छल । सबसँ ऊँच पर्वत शिखरक उचाईं नापए वाला विधि बेलायतकें इन्जिनियर जर्ज एभरेष्ट विकास केने छल । संसारकें सबसँ ऊँच पर्वत शिखर खोजए वाला काज सुरू भेल पश्चात बिहार (भारत)के समतल मैदानके अध्ययन करि रहल भारतक सर्वेयर जनरल सर एन्ड्रयू वाघ अपन अग्रज जर्ज एभरेष्टकें स्मरणमें पन्ध्रहम ऊँच पर्वत नाम परिवर्तन करि सन् १८६५ (वि.सं. १९२१)में 'माउण्ट एभरेष्ट' नाम राखि देलक । एन्ड्रयू वाघकें वो टिम नेपालक एक हिमशिखर संसारकें सर्वोच्च भागकें रूपमें रहल दाबी सेहो करलक । भारतकें तत्कालीन कम्पनी सरकारद्वारा उक्त नामकरण करैत काल जर्ज ७५ वर्षक छल । जर्ज एभरेष्ट सन् १८२५ सँ सन् १८४३ तक भारतकें सर्वेयर जनरल छल । वि.सं. २०१३ सालमें इतिहासशिरोमणि बाबुराम आचार्य उक्त पर्वतकें नेपाली नामकरण करि 'सगरमाथा' नाम राखने छल । वो इ पर्वतकें नेपाली नाम 'शारदा' नामक पत्रिकामार्फत केने छल ।
खोज[सम्पादन करी]
चित्र दीर्घा[सम्पादन करी]
सन्दर्भ सामाग्री[सम्पादन करी]
- ↑ Based on elevation of snow cap, not rock head. For more details, see Measurement.
- ↑ The WGS84 coordinates given here were calculated using detailed topographic mapping and are in agreement with adventurestats. They are unlikely to be in error by more than 2". Coordinates showing Everest to be more than a minute further east that appeared on this page until recently, and still appear in Wikipedia in several other languages, are incorrect.
- ↑ The position of the summit of Everest on the international border is clearly shown on detailed topographic mapping, including official Nepalese mapping.
- ↑ दाहाल, फणीन्द्र, "सगरमाथाको नयाँ उचाइ ८,८४८.८६ मिटर भएको नेपाल र चीनको घोषणा", बीबीसी न्यूज नेपाली, अन्तिम पहुँच ८ डिसेम्बर २०२०।
- ↑ सगरमाथा आर झ्यामोलोङ्मो : नेपाली गद्य सङ्ग्रह, भाग १।
- ↑ http://www.harappa.com/engr/darjeeling.html#everest
बाह्य जडीसभ[सम्पादन करी]


text:
समग्र स्वास्थ्य के लेल योग
सामयिक शोध विषय पर नेशनल हेल्थ एडिटर्स कांफ्रेंस के दौरान नाइक जी कहला कि योग केर समय भोरका पहर होयत अछि। इ करीब 8 बजे तक चलत। छुट्टी के कुनु दरकार नै अछि लेकिन अगर मांग आओत ते हम एहि बारे म' सरकार सँ आग्रह करब। एहि बरख अंतरराष्ट्रीय योग दिवस 21 जून मंगल दिन क' पड़ल अछि जखन की पिछला बरख इ रवि दिन छल। नाइक जी समारोह केर दौरान ॐ शब्दक उच्चारण के लेल विवाद क' खारिज करैत कहला जे एकरा अनिवार्य नै बनायल गेल अछि।
केंद्रीय आयुष मंत्री जी कहला
जहिया कुनु निक काज होइत अछि तेँ सदिखन किछ विरोध होइते रहैत छैक। एहि बरख कुनु विरोध नै होयत। किएक जे एकरा अनिवार्य नै बनायल गेल छैक। ॐ शब्द केर बिना योग पूरा नै भ सकैत अछि। केंद्रीय आयुष मंत्री जी कहला एहि तरहक विरोध रहनिहार सभ के निक जोका बुझाओल गेल अछि आर ओ सब एकरा समझला।
मंत्रालय द्वारा पहिने कहल जेल छल कि ॐ शब्दक उच्चारण अनिवार्य नै अछि। सूर्य नमस्कार के बारे म' उठल विवाद के बारे म' पुछला पर मंत्रालय द्वारा कहल गेल जे सूर्य नमस्कार आसन पिछला बरख सेहो नै छल आर अहियो बेर नै रहत। इ जटिल छैक। जिनका लेल इ नव छैक हुनका लेल एकरा 45 मिनट म' करब कठिन छैक। एहि लेल एकरा नै राखल गेल अछि।


text:
आलेख
– प्रकाश नारायण झा
सर गंगानाथ झा (1871-1941) :- अपन समयक एक महान प्राच्यविद् छलाह । हिनक जन्म एवं लालन पालन ताहि युग में भेल छल जे संस्कृत शिक्षाक लहरि सँ ओतप्रोत छल । मुदा सर गंगानाथ झा अंग्रेजी माध्यम सँ शिक्षा प्राप्त कय प्रारम्भ में दरभंगा में आ बाद में काशी में अपन कार्यपथक अनुगमन कयलैन्हि । जी. थिवॉउट आ ए. वेनिस सन प्रख्यात प्राच्यविद् सँ प्रेरणा ग्रहण कय तथा महामहोपाध्याय चित्रधर मिश्र, शिवकुमार शास्त्री, जयदेव मिश्र एवं तात्कालिन एतादृश अन्य विद्वान लोकनि सँ मीमांसा, न्याय, स्मृति इत्यादि शास्त्रक अध्ययन कय ई अपन व्यक्तित्व आ कृतित्व कें तेहन बनाओल जे ओट्टो स्ट्राउसक शब्द में हिनका ज्ञानक गंभीरता सँ भरल प्राचीन पंडित आ विस्तृत उदार दृष्टिकोण सँ भरल अर्वाचीन विद्वानक एक सुखद संगम बनाए देलक । ई अंग्रेजी, संस्कृत, हिन्दी आ मैथिली में दर्जनक दर्जन ग्रन्थक रचना कयलन्हि । ई ख्यातिक पथ पर समुन्नत होइत गेलाह आ अन्ततः इलाहबाद विश्वविद्यालयक कुलपति पद केँ सुशोभित कयलैन्हि ।
हिनक संतति प्रवरक सन्दर्भमे ज्येष्ठ पुत्र डा. भवनाथ झा राज दरभंगाक अस्पताल में मुख्य चिकित्सा पदाधिकारी, द्वितीय बालक डा. अमरनाथ झा इलाहबाद विश्वविद्यालयक कुलपति, तेसर पुत्र डा. शिवनाथ झा उत्तरप्रदेश शिक्षा सेवा, चारिम बालक डा. विभूतिनाथ झा बिहार में उपसमाहर्ता आ पाँचम पुत्र डा. आदित्यनाथ झा भारतीय सिविल सेवा (आइ.सी.एस.) सन महत्वपूर्ण पद केँ सुशोभित कयलनि । हिनका लेल सर्वाधिक गौरवक विषय ई छलनि जे हिनक द्वितीय सुपुत्र डा.अमरनाथ झा ख्यातिक शिखर पर चढ़ैत कालान्तरमें विश्वविद्यालयक ओहि पद के सुशोभित कयलनि जाहि केँ
किछु समय पूर्व ई ख़ाली कयने छलाह ।
एकटा सन्दर्भ एहि परिवारक विषय में जे हम बाल्यकाल में पूज्य पिताश्रीक मुखारविंद सँ सुनने रही अहि क्रममें प्रस्तुत कय रहल छी । यद्यपि एहि में सत्यता अछि या लोकोक्ति मात्र, हम अनभिज्ञ छी, परञ्च सन्दर्भिकता अवश्यमेव अछि ।
हिनक छोट बालक आदित्यनाथ कें, परिवार में सबसँ छोट बेटा भेलाक कारण बाल्यकाल में अतिपरिवारिक स्नेह पवि, पढ़ाई लिखाई पर कम ध्यान रहैत छलैन । बहुत बेर सम्झौला बुझौलाक उपरान्त कोनो सुधार नहीं देखि एकदिन पिता अत्यंत आवेशित भय पुत्र के पिट लगलखिन्ह । क्रोधवश जखन पिताक प्रताड़ना अति होमय लगलैन आ हिनक माय केँ बर्दाश्त सँ बाहर भगेलैन् ओ बाध्यभय आगु बढ़ि पतिक हाथ रोकैत कहलथिन “एना कियाक लोहछिक मारैत छियैक, पढ़ाई पर ध्यान कम दैत अछि त कि भेलैक, कम्मो पढ़त तैयो कलक्टर मजिस्ट्रेट त बनवे करत “।
देखु, मातृवचनक शक्ति आऒर मिथिलानिक आत्मविश्वास, कालान्तर में आदित्यनाथ आई.सी.एस. के परीक्षा उत्तीर्ण कय बिभिन्न सम्मानित पदादि के सुशोभित करैत मिथिला के गौरव बढौलनि ।


text:
— पीताम्बरी देवी।
मिथिला मे पहिने सब काज गृहउद्दोग से होई छल गाम मे हाट लगै छल आर सौसे परोपट्टा के लोक घर के आबश्यक सामान हाट से लय जाई छला ।हाट पर लोहार हासु खुरपी चक्कू सरोता कत्ता आदि अनेक तरहक सामान अपनै बना के अनै छला ।तहिना कमार काठ के सामान जेना कठौती ,दैब, चकला बेलना,रही, आदि अनेकों तरहक जीच अपनै बना के अनै छला ,डोम बास के छीट्टा,पथिया,सुप,डलिया, कोनिया, फुलडाली आदि सामान अनै छला ।मलाह माछ , कुम्हार माटिक बासन कुजरा तरकारी किसान अन्न सब अपन अपन सामान गाम में बेचै छला ।चमार जूता चप्पर ।आर लघु उद्योग फलै फुलै छले ।गाम में खाधि भंण्डार में सूत काटि के गृहणि सब बेचै छलि जाहि से खाधि के कपडा किनल जाई छल ।ब्राम्हणी सब जनौ काटि के बेचै छलि अखनों बेचै छथि । मिथिला पेंटिंग ,सीकी, मौनी, बिरहरा ,सब लघु उघुउद्दोग मिथिला में अछि ।अचार ,कुम्हरौरी, अदौरी,उपनयनक बिध के सामान विवाह के बिध के सामान सबटा घर बैसल भेट रहले । लेकिन अपन मिथिला में सब के ई जे बिमारी छनि जे लोक कि कहत ताहि कारण से उद्दोग बेसि बढ़ी नहि रहले।उद्दौग के बढ़बय लेल सब के आगु आबय परतनि ओना बहुत गोटे आगु एलिहे लेकिन सब नै आबि रहल छथि ।दोसर प्लेटफार्म नै सब के भेट रहल छनि ।जेना मिथिला पेंटिंग के कतौ दोकन ओना भ के नै अछि।सामान के दाम नूका के रखनाई से बहुत ग्राहक सामान नै खरिदय छथि ।अदौरी कुम्हरौरी अचार अमोट आदि जतेक सामान बेचै जाई छथि कियो दाम नै लिखै छथि। उपनयन वा विवाह के विध के सामान के कमे गोटे रेट लिखै छथि ।ओपेन क के खुलेआम कतौ दोकान नै रहलाक कारण लोक बौआ जाई छथि ।हरवरी में सामान नै ल पबै छथि गृहउद्दोग गृहणि सब घर से चलबै छथि । जाहि कारण से ई ओतेक आगु नहि बढ़ी रहले ।ऐहि से सिन्दूर टिकली ते भ सकैये लेकिन परिवार नै चलि सकैये ।एकरा लेल अभियान के जरूरत छै प्रचार प्रसार के जरूरत छै जगह जगह दोकान खुजय जतय आसानि से माल भेटजाय प्रचूर मात्रा में आर दील्ली मुम्बई कलकत्ता से लय के देश से बिदेश तक ब्यापार फैल जाय तखनि गृहउद्दोग सफल होएत । मिथिला के स्त्री पुरुष बहुत तरहक लुरि ब्यबहार से भरल छथि जेना माछ मारय लेल सरैली, टैप ,गाझ, बास से बनैये बहुत गोटे बनबय जनै छथि मुदा बनबै नहि छथि । सन सुतरी के सामान , मोथी के पटिया सबटा गृह उद्योग मिथिला से जा रहले ।एहि पर कियो ध्यान नै द रहल छथि । गृह उद्योग के प्रचार प्रसार हेबाक चाहि दोकान ठाम ठाम हेबाक चाहि तखनि गृह उद्योग फलत फुलत ।किछु गृह उद्योग ब्रांड के चक्कर में परी के डूवि रहले जेना बास के सामान महग भेटैये ते प्लास्टिक लोक किनय लागल ।लोहार से सामान नै किन के सुपर मार्केट से सामान किनब चक्कू कैची आदि ।
पीताम्वरी देवी


text:
पटना। नरेंद्र मोदी आ नीतीश कुमार मे पिछला लोकसभा चुनाव स प्रतिद्वंद्विता जारी अछि। लोकसभा चुनाव में राजग कए शानदार जीत दिया, मोदी कए पाछु छोड़लाक बाद नीतीश आर्थिक विकासक मामला मे सेहो मोदी स मात्र शून्य दू फीसदी पाछु रहलाह। आब टटका मामला फिल्म स अछि। मोदी हाल मे अमिताभ क फिल्म पा देखलाह अछि। आब नीतीश मोदी कए उत्तर देबा लेल आमिर खान क हिट फिल्म थ्री इडियट्स देखताह। नीतीश कहला जे ओना त ओ पा सेहो देखबाक इच्छा सेहो रखैत छी, मुदा हुनकर सिनेमा हाल पहुंचला स पूरा सिस्टम अस्त-व्यस्त भ जाइत अछि। मुदा थ्री इडियट्स देखबा स अपना कए नहि रोकि पाबि रहल छी।
सूत्रक कहब अछि जे मोदी आ आमिर मे झगड़ा अछि, एहन मे नीतीशक आमिरक फिल्म देखब एक प्रकार स मोदीक राजनीतिक उत्तर अछि। ओना एकर खाका रविदिन तैयार भ चुकल छल। मुंबई मे आमिर खान स मुख्यमंत्री नीतीश कुमार क खूब गुफ्तगू भेल। आमिर मुख्यमंत्री क बगल मे बैसल छलाह। मुख्यमंत्री आमिर कए कहला जे ओ (नीतीश) सोचैत छलाह जे अपन फिल्म क प्रचार मे अहां (आमिर) बिहार जरूर आएब। एहि पर आमिर खान कहला जे ओ बिहार एबाक योजना बना रहल छथि, मुदा एखन धरि किछु तय नहि भ सकल अछि। मुख्यमंत्री आमिर खान कए बिहार एबाक निमंत्रण सेहो देलथि अछि। आमिर निमंत्रण कए स्वीकार करि लेलथि अछि।


text:
आई
काल्हि इंटरनेट...यूट्यूब...टीवी चैनल... न्यूज पर कोलावरी... कोलावरीय... कोलावरी... डी छाएल अछि. उम्मीद
अछि अहा सभ सेहो एकरा सुनने... देखने होएब.
अगर नहि देखलौं अ
तं कोनो गप नहि हम बता दैत छी.
असल मे कोलावरी... कोलावरी... कोलावरी... डी
साउथ केर तमिल फिल्म ‘3’ के गाना अछि. ई गाना तमिल
आओर इंग्लिश मे अछि... मिललजुलल.
तमिल
फिल्म ‘तीन’ के बना रहल छथीह साउथ के सुपरस्टार
रजनीकांत के पुत्री ऐश्वर्या. एहि गाना के आवाज देने छथिन्ह ऐश्वर्या के
पति धनुष.
एहि गीत क 16 नवंबर के यूट्यूब पर डालल गेल.
यूट्यूब
पर डालला के 12 दिन के अंदर एकरा 80 लाख से बेसि लोक सुनि चुक छथिन्ह. ई एकटा रिकॉर्ड
अछि. यूट्यूब पर अखन धरि कोनो गीत...संगीत केर वीडियो एतेक क्लिक नहि भेल अछि.
दुनिया भर मे छाएल रहय वाला इंग्लिश एलबम के सेहो एतेक हिट नहि मिलल रहय जतेक
कोलावरी डी के मिल रहल अछि.
पूरा
इंडिया मे तहलका मचौने अछि ई गाना. भने एकर बोल अहां के समझ मे नहि आएत मुदा एकर
म्यूजिक एतेक नीक अछि जे अहांक पैर अपने आप थिरकय लागत.
हम
खुद एकर बोल नहि समझि रहल छी मुदा कई बेर एहि गाना के सुनि चुकल छी. एकरा अहां
एकटा पागलपन कहि सकय छी.
मुदा
सुनय मे सचमुच बड़ नीक लगैत अछि.
एहि गाना के दसिओटा वीडियो यूट्यूब पर आबि गेल अछि मुदा जे
ऑरिजनल अछि ओ 80 लाख सं बेसि सुनल गेल अछि. दोसर सेहो लाखों मे पहुंच गेल अछि. एक
अंदाज के ल क अहां कहि सकय छी जे रोज करीब लाख लोक एहि गाना के यूट्यूब पर सुनि
रहल अछि
लोक एकरा खूब पसंद करि रहल छथिन्ह, ई लोक के दिल-दिमाग पर छा
गेल अछि.. एकटा बात आओर जे एकर जे संगीत देने छथिन्ह ए रविचंदर हुनकर उम्र मात्र
18 साल छनि. ई गाना सेहो हुनका लोकप्रियता के शिखर पर पहुंचा देने अछि.
ओना सभ सं बेसि नाम भेल रजनीकांत के दमाद धनुष के. धनुष के
गाएल एहि गाना क लोक बेर बेर सुनि रहल छथिन्ह. एहि गाना पर न्यूज चैनल सभ
आधा-आधा घंटाक कार्यक्रम पेश करि रहल अछि.
फेसबुक पर सेहो हजारों लोक एहि गाना के शेयर कएने छथिन्ह.
हिंदी के नहि होएतहुं हिंदी के लोक...पंजाबी...मैथिली के लोक सभ एहि गाना के सुनि
रहल छथिन्ह आओर गुनगुना रहल छथिन्ह.
ई जरूर अछि जे गुनगुना सिर्फ कोलावरी... कोलावरी... कोलावरी... डी
रहल छथिन्ह...बाकी लाइन पर झुमय छथिन्ह.
असल
मे कोलावरी... कोलावरी...
कोलावरी... डी के मतलब एक तरहक गुस्सा होएत
अछि...बड़ बेसि नाराजगी... घोर निराशा.
ओना
सोचिओ तं एहि लाइन को कोनो मतलब नहि अछि मुदा चलि गेल...हिट भ गेल.
जेना
अपन मैथिली मे एक लाइन पूरा मिथिला मे हिट भ गेल रहय आब कहुं मोन केना करय अ...एकर
बाद खो मंगला पड़ल रह...
तेहिना
एकर हाल अछि.
ओना
साउथ के किछ गाना हिंदी मे सेहो काफी हिट रहल अछि खासकर ए आर रहमान केर.
उर्वशी...उर्वशी...
मुकाबला..मुकाबला....
आब
कोलावरी... कोलावरी... कोलावरी... डी सं ई
साबित भ रहल अछि जे गीत...संगीत के कोनो सीमीत दायरा नहि होएत अछि. ई सभ के दिल पर
अपन असर डालैत अछि.
सभ के अपन बोल पर
झुमय लेल विवश करि दैत अछि.
तं अहुं आनंद
लिअ...नहि सुनलौं अ तं सुनि लिअ...एहि लिंक के क्लिक करि...


text:
नेपाल मे मैथिलीक विरोध लेल एकटा खास भत्ताभोगी वर्ग सक्रिय
केकरो नाम लेनाय त उचित नहि अछि परञ्च ई बात लिखब आवश्यक अछि जे आंगुर पर गानल किछु लोक भिन्न-भिन्न नाम सँ आईडी बनाकय मैथिली भाषाक सम्बन्ध मे गलत अफवाह आ कुतथ्य केर प्रसार कय अपना केँ पोल्हा रहल अछि। ओ ई बुझैत छैक जे ओकर एहि किरदानी सब सँ मैथिली भाषाक स्थिति दयनीय भऽ जेतैक, ओकरहि शब्द मे १-२% लोकक यानि ब्राह्मण-कायस्थ मात्र केर भाषा बनिकय रहि जेतैक….। हास्यास्पद स्थिति तखन बनैत छैक जखन ओ अपने समान जातिवादिताक दुर्गन्धित नर्क मे समय बितौनिहार सब केँ ताकि-ताकि कय सोझाँ आनि ‘मैथिली भाषा’ केँ सेहो अधिकारविहीन बनबय चाहि रहल अछि। ओनाहू मिथिलाक दुर्भाग्य यैह छैक जे आपस मे खण्डित आ छद्म बौद्धिकताक अहंकारी प्रदर्शन मे बेसी लोक बाझल अछि। केकरो निजताक पोषणक चिन्ता नहि, निजी स्वार्थ आ भत्ता भेटि गेल, बात खत्म। मैथिली वा मिथिला जाय भाँड़ मे, ओकरा कि लेना या कि देना!
नेपाल मे मैथिलीक मजगूत स्थिति
मैथिली भाषा नेपालक सर्वथा प्राचीन आ समृद्ध भाषा थिकैक। इतिहास छैक गहींर। एतय पृथ्वीनारायण शाह द्वारा नेपालक एकीकरण सँ पहिने सँ यैह भाषाक वर्चस्व राज्य संचालनहु मे रहलैक। परञ्च शाहकालीन राजसत्ता द्वारा बहुत बाद मे एकल भाषा नीति अवलम्बन करैत मैथिली भाषा सहित अन्य-अन्य मातृभाषा केँ जानि-बुझिकय जनताक मुंह सँ छीनि शासक आ शासित केर नीति अपनाओल गेलैक। आइ एहि नीतिक दुष्परिणाम प्रकट रूप मे नेपालक जनता केँ आपस मे विखन्डित कएने छैक। एकरे कारण हाल मे कय गोट जनआन्दोलन आ क्रान्ति सब भेलैक एतय। आखिरकार नेपाल सँ राजतंत्र केँ ऊखाड़ि फेंकल गेलैक आर नव संघीय लोकतांत्रिक गणतंत्रक रूप मे नेपाल क्रमिक रूप मे सुस्थापित होयबा दिश अग्रसर छैक।
नव संविधान मे राखल गेल प्रावधान सँ स्थिति मे सुधार होयबाक प्रबल संभावना
नेपाल मे जनगणनाक तथ्यांक मुताबिक मैथिली दोसर सर्वाधिक बाजल जायवला भाषा थिकैक। नेपालक नव संविधान अन्तर्गत हरेक मातृभाषा केँ राष्ट्रीय भाषाक दर्जा दैत प्रदेशक कामकाजी भाषा लेल जाहि भाषाक बहुल्यता छैक तेकरा अधिकारसम्पन्न बनेबाक नीति तय कय देल गेल छैक। एहि हिसाबे नेपालक एक प्रदेश “प्रदेश-२” केर कामकाजी भाषा मैथिली बनत से तय छैक, शिक्षा सँ लैत लोकसेवा आयोगक परीक्षा आदि मे वैकल्पिक भाषाक रूप मे मैथिली केँ सर्वोपरि स्थान भेटतैक। एतबा नहि, केन्द्र सरकार केर नीति मे सेहो जे संघीय लोकसेवा आयोग अथवा भाषा-संस्कृति आ पहिचानक विविधता केँ संरक्षण-संवर्धन लेल भाषिक पहिचानक आधार अनुरूप अधिकार विनियोजित करबाक नीति बनतैक ताहू मे ‘भाषा आयोग’ केर सिफारिश मे मैथिली सर्वग्राह्य आ सर्वोपरि राष्ट्रीय भाषाक रूप मे अपन अलग उत्कर्ष केँ प्राप्त करतैक।
कथित विरोधक कुतर्क आ आशंका अनावश्यक
छद्म चिन्तक-विचारक केँ एहि अधिकारसम्पन्नता सँ अज्ञानतावश ईर्ष्या होइत छैक। संविधान घोषणा उपरान्त तीनू निकायक चुनाव सफलतापूर्वक सम्पन्न भेलाक बाद प्रदेश मे सरकारक गठन उपरान्त एहि तरहक कुतर्क सब प्रकाश मे आबयल लगलैक। उपरोक्त कथित भत्ताभोगी आ कथित चिन्तक-विचारक सभक हिसाबे मैथिली भाषाक ‘मानक स्वरूप’ पर उच्च-जातिक एकाधिकार छैक, ताहि चलते ‘जनसामान्य’ केँ एकर लाभ नहि भेट पओतैक ओ सब अनावश्यक आशंका मे घेरा गेल अछि। ओकरा ई डर छैक जे मैथिली केँ मान्यता देबाक लाभ सिर्फ १-२% उच्च जातिक लोक टा केँ भेटतैक। जखन कि ई आशंका पूर्णरूप सँ कपोलकल्पित आ वाहियात छैक, कारण मैथिली जहिया सँ प्रदेशक शिक्षा आ कामकाज मे प्रवेश करतैक त एकर हर ओ स्वरूप (भाषिका) केँ स्वतः मान्यता भेटतैक आर पाठ्यक्रम सँ लैत परीक्षा सामग्री तक आम जनभाषा (मैथिलीक सब स्वरूप – बोली-भाषिका आदि केँ समेटैत) मैथिली मे विकसित करय पड़तैक। प्रदेश १ व प्रदेश ३ केर जनगणनाक तथ्यांक अनुरूप मैथिली भाषाभाषी केँ ओतहु लाभ भेटतैक। पाठ्यक्रम विकास मे मात्र परिमार्जनक काज छैक, कारण मैथिली पहिनहि सँ एक समृद्ध भाषा-साहित्यक रूप मे सर्वविदिते अछि।
पूर्व मे एकल भाषानीति सँ नोक्सान
ध्यातव्य ईहो छैक जे पहिने एकल भाषानीतिक कारण मैथिली केँ शिक्षा आ रोजगार सँ लैत राजकाजक भाषाक रूप मे ताहि तरहक मान्यता नहि भेट सकलैक। प्राथमिक शिक्षा मे कतहु-कतहु मातृभाषाक रूप मे पढाई त करायल गेलैक, मुदा तेकर लाभ सरकारी नौकरी मे केकरो नहि भेटि पेलैक एखन-धरि। तेँ एहेन असंभव आ अव्यवहारिक भय सँ आक्रान्त ओ विचारक कतेको तरहक कुतर्क करैत विवाद केँ तुल दय अपना केँ पूर्ववत् दोस्रो दर्जाको नागरिक राखय लेल बेहाल अछि। शंका ईहो छैक जे एहेन राजनीति करबाक नाम पर ओकरा सब केँ यथास्थितिवादी राजनीतिक शक्ति सँ भत्ता आ सुविधा भेटैत छैक। आर तेँ एकटा खास समूह, आंगुर पर गानय योग्य व्यक्ति द्वारा अक्सर ई आशंका सब सोशल मीडिया आ संचारक्षेत्र मे कुतर्क करैत समय-समय पर प्रकाशित कयल जाइत अछि।
नीति-निर्माणक कार्य लेल विज्ञ आ वैज्ञानिकता मात्र जरूरी
हालांकि ईहो सच छैक जे विद्वानक कार्य, भाषा-वैज्ञानिकक कार्य आ नीति निर्माणक कार्य विज्ञ लोक द्वारा होयत, अतः एहि तरहक कुत्सित मानसिकता सँ काज करयवला लोक केवल अपना केँ पोल्हेबाक आ निर्दोष आम जनताक मोन मे अन्तर्विभाजनक बिया बाग करबाक लेल अपस्याँत रहैत अछि। राज्य केँ एहि सब तरहक अवैज्ञानिक बहस केँ कथमपि सन्दर्भित नहि कय वैज्ञानिक आधार पर अपन कार्य केँ निरन्तरता देबाक चाही, जाहि सँ भविष्यक सार्वभौमिकता केँ कोनो दुर्घटना सँ खतरा नहि रहतैक।


text: पटना। एहि मास क अंतधरि पांचटा पड़ोसी राज्यक मुख्यमंत्री पटना मे जुटताह। योजना आयोग क उपाध्यक्ष मांटेक सिंह अहलुवालिया सेहो पटना आबि रहल छथि। 12 म पंचवर्षीय योजना क एप्रोच पेपर क तैयारी क सिलसिला मे 30-31 मई कए पांच राज्यक क क्षेत्रीय परामर्शीय बैठक मे भाग लेबा लेल इ लोकनि पटना आबि रहल छथि। योजना आयोग एप्रोच पेपर क तैयारी क लेल परामर्शीय बैठक पटना मे निर्धारित केलक अछि। एहि मे योजना आयोग क उपाध्यक्ष क अतिरिक्त छत्तीसगढ़, झारखंड, ओडिशा, पश्चिम बंगाल आ बिहार क मुख्यमंत्री सहित योजना आयोग आ उपरोक्त पांच राज्यक करीब 275 प्रतिभागी हिस्सा लेताह। 30 मई कए बैठक क दोसर सत्र मे सब राज्य क दू-दूटा महापौर कए हिस्सा लेबाक अछि।


text:
मुजफ्फरपुर। राजधानी पटना क तर्ज पर 2.54 करोड़ टका क लागत स पीएचईडी शहर मे विद्युत शवदाह गृह क निर्माण कराउत। एकरा विभागीय स्वीकृति भेट चुकल अछि, जबकि निधि भेटबाक बाकी अछि। संगे निर्माण काज वित्तीय वर्ष 2010-11 तक पूरा करबाक लक्ष्य रखल गेल अछि। एहि क लेल विभागीय अधिकारी खाका तैयार करबा मे जुट गेल छथि। जानकारी क मुताबिक एहि गृह मे शव क दाह-संस्कार क लेल दो बर्निंग प्लेटफॉर्म बनाउल जाइत। संगे ही शव ल कए अबनिहार क लेल टाइल्स आ मोजैक स निर्मित विश्राम शेड आ शौचालय क व्यवस्था होइत। एकरा अलावा हुनका अन्य जरूरी सुविधा सेहो उपलब्ध कराएल जाइत। नदी क किनारा ढलाई सोलिंग कएल जाइत। पर्यावरण क ध्यान मे रखैत ओहि ठाम फूल क बगिया होइत, जेहि मे रंग-बिरंगा फूल क अलावा छायादार पौधा लगबाक विभागीय योजना अछि।
दोसर ओ श्मशान घाट उन्नयन योजना क तहत सिकन्दरपुर श्मशान घाट क किए जाए वाला विकास नगर निगम क पेंच मे फंसि कए रहि गेल। एकर विकास काज 48 लाख क लागत स कएल जाइत। ओना एकर सब टा तैयारी लोक स्वास्थ्य अभियंत्रण विभाग करि लेलक अछि, मुदा नगर निगम क तरफ स जमीन हस्तांतरित नहि भेला स मामला लटकल पड़ल अछि। कहल गेल जे सिकन्दरपुर श्मशान घाट कए ढाई-ढाई सौ फीट भूमि क लंबाई-चौड़ाई मे विकसित करबाक अछि। एकरा तहत शव क दाह संस्कार क लेल छह बर्निंग प्लेटफॉर्म बनाउल जाइत। संगे ही मृतक क परिजन क लेल एक रेस्ट शेड, चारू तरफ छह फीट पैघ चहारदीवारी, भीतर मे बागवानी आ एप्रोच रोड क निर्माण संग अन्य योजना अछि।
दोसर ओर, पीएचईडी क कार्यपालक अभियंता नागेश्वर शर्मा क अनुसार, मुजफ्फरपुर मे विद्युत शवदाह गृह क निर्माण क लेल भूमि क तलाश कएल जा रहल अछि। एकर नक्शा पटना स्थित विभागीय मुख्यालय मे बनाउल जा रहल अछि। सिकन्दरपुर श्मशान घाट क विकास क ल कए हुए वाला काज क लेल विभाग नगर निगम क एनओसी क लेल पत्र लिखलक अछि। चूंकि उक्त जमीन नगर निगम क अछि, जे विभाग क हस्तांतरित केने बिना काज शुरू नहि भ सकैत अछि।


text:
- कालिदास विद्यापति साइंस कॉलेज, उच्चैठमे विद्यापति स्मृति दिवस पर कार्यक्रम आयोजित
मधुबनी. ललित नारायण मिथिला विश्वविद्यालय, दरभंगाक एकमात्र अंगीभूत इकाई बेनीपट्टी अनुमंडलक कालिदास विद्यापति साइंस कॉलेज, उच्चैठक सभागारमे प्रधानाचार्य डॉ. शुभ कुमार वर्णवाल जीक अध्यक्षता एवं मैथिली विभागक प्राध्यापक डॉ. सौरभ रौशन ठाकुरक संचालनमे विद्यापति स्मृति दिवस पर महाविद्यालयक मैथिली विभागक तत्त्वावधानमे महाविद्यालय परिवारक प्राध्यापक-प्राध्यापिका, शिक्षकेतर कर्मचारीगण एवं छात्र-छात्रा सभक द्वारा एकटा काव्यांजलि कार्यक्रमक आयोजन कएल गेल। कार्यक्रमक प्रारंभ दीप प्रज्ज्वलन, कविकोकिल महाकवि विद्यापतिक तैल चित्र पर माल्यार्पण ओ पुष्पांजलिसँ भेल। काव्यांजलिक शुरुआत छात्र आशीष कुमार द्वारा प्रस्तुत ‘जय- जय भैरवी असुर भयाओनि’ कविकोकिल विद्यापतिक कालजयी भगवती गीतसँ भेल। तकर बाद डॉ. सौरभ रौशन ठाकुरक प्रथम स्वरचित रचना ‘विद्यापति अहाँ नाम कएलहुँ, विद्यापति अहाँ गाम कएलहुँ’ श्रोता लोकनि द्वारा खूब सराहल गेल। डॉ. श्याम कुमार ठाकुर, अंग्रेजी विभागाध्यक्ष, आध्यात्मिक स्वरचित रचना ‘आभार ओहि विधाता केँ जे मनुक्खक रूप देल, मोनसँ जीबी ओहि जिनगी केँ’ प्रस्तुत कएल। रामचन्द्र मरर जी विद्यापतिक ‘बड़ सुख-सार पाओल तुअ’ तीरे’ सस्वर गीत प्रस्तुत कैलनि। मैथिली विभागाध्यक्षा डॉ. गुड़िया कुमारीक पहिल स्वरचित काव्य रचना ‘विद्यापति कवि छथि महान’ खूब थोपड़ी बटोरलक। प्रधानाचार्य डॉ. शुभ कुमार वर्णवाल जीक ‘कविकोकिल विद्यापति हे’ विद्यापति और उगना प्रसंग पर आधारित स्वरचित काव्य रचना सभागारमे भरल सभक ध्यान आकृष्ट कएल आ खूब सराहल गेल। हिनक दोसर स्वरचित कविता ‘देसिल बयना सब जन मिट्ठा’ महाकवि केर कालजयी रचना आ हुनक कृतित्व पर आधारित प्रशंसनीय रहल। एहि अवसर पर प्रधानाचार्य महाविद्यालयक नाम महाकवि कालिदास पर होयबाक कारणेँ महाकवि कालिदास पर अपन स्वरचित रचना प्रस्तुत केलनि। बाबा ‘यात्री’ जी केँ डा० नीलमणि झा सेहो स्मरण केलनि।
काव्यांजलिमे डॉ. राजा साहु, डॉ. विघ्नेश चन्द्र झा, डॉ. उदय कुमार साह, डॉ. ज्योतीन्द्र कुमार, डॉ. अंजित कुमार ठाकुर, रामचंद्र मरर, छवि चन्द्र झा, सत्यम, रबीन्द्र झा, नारायणजी झा, अरुण कुमार झा, तथा छात्र-छात्रा मे आयुश कुमार चौधरी, मानवी कुमारी, स्मृति कुमारी, पूजा कुमारी, उषा कुमारी, काजल कुमारी, पूजा कुमारी, भारती कुमारी, दीक्षा झा, शिक्षा झा, काकलता, नीतू कुमारी, जूही प्रवीन, छोटी कुमारी, प्रीति कुमारी आदि सभ अपन-अपन प्रस्तुति देलनि। धन्यवाद ज्ञापन डॉ. गुड़िया कुमारी द्वारा देल गेल।
1,231 total views


text:
कपिलवस्तु नगरपालिका
प्राचिन तौलिहवा नगरपालिका हि हालक कपिलवस्तु नगरपालिका छी, जुन नेपालक पश्चिमाञ्चल विकास क्षेत्र अन्तर्गत लुम्बिनी अञ्चलमे पडैवाला कपिलवस्तु जिलामे अवस्थित अछि ।[२][३] कपिलवस्तु जिलाक सदरमुकाम रहल ठाम तौलिहवा हि नगरपालिकाक केन्द्र अछि ।[४]
जनसङ्ख्या[सम्पादन करी]
नेपालक राष्ट्रिय जनगणना बि.स.२०६८ अनुसार कपिलवस्तु नगरपालिकाक जनसङ्ख्या ३०,४२८ रहेको छ । कपिलवस्तु नगरपालिकामा ५,१३० घरधुरि छन ।[५]
सन्दर्भ सामग्रीसभ[सम्पादन करी]
- ↑ "नेपालक राष्ट्रिय जनगणना २०६८ (गाविस तह)", राष्ट्रिय योजना आयोग, नेपाल सरकार, नोभेम्बर २०१२, अन्तिम पहुँच नोभेम्बर २०१२।
- ↑ "कठै कपिलवस्तु नगरपालिका !"।
- ↑ "नेपाल सरकार स्थानिय विकास मन्त्रालय", स्थानिय विकास मन्त्रालय, नेपाल सरकार।
- ↑ "जिला विकास समिति, कपिलवस्तु (संक्षिप्त परिचय)", जिला विकास समिति, कपिलवस्तु, जिला विकास समिति, कपिलवस्तु।
- ↑ सन्दर्भ त्रुटि: अमान्य
टैग;
नेपालको राष्ट्रिय जनगणना २०६८ (गाविस तह)नामक संदर्भ की जानकारी नहीं है
बाह्य जडीसभ[सम्पादन करी]
एहो सभ देखी[सम्पादन करी]


text:
मुजफ्फरपुरक सिनेमा घर मे फिल्म पद्मावत ल'केँ पोस्टर व बैनर सभकेँ फाड़ल गेल। ऐहिक संगहि खूब उत्पात मचाओल गेल। करणी सेना सँ जुड़ल लोग सभ कार्निवल सिनेमा हॉल मे खूब तोड़फोड़ केलक। ऐहिक संगहि रीलीज भेला पर हॉल केँ आगि लगेबाक धमकी सेहो देल गेल। करणी सेनाक लोग तलवार व लाठीक संग ओहिठाम पहुंचल छल।
करणी सेनाक उपद्रव बढ़ैत देख सिनेमा हॉलक मैनेजर पुलिस केँ ऐहिक सूचना देलक। ओहिक बाद पुलिस टीम ओता पहुंचल। पुलिस केँ देखते प्रदर्शन क' रहल लोग ओहिठाम सँ पड़ा गेल। गौरतलब अछि कि नाम बदलबाक बाद फिल्म पद्मावत 25 जनवरी केँ पूरा देश मे रीलीज होमै बला अछि। ऐहिक संगहि पाबंदी बला राज्य सभसँ सेहो सुप्रीम कोर्ट बैन हटा देना अछि।


text:
बताओल जे रहल अछिकि गामक किछु लोग भोरे भोर अप्पन घर सँ कुछ खेत दिस जायत रहथिन कि एकाएक हुनका सभक नजैर कटल माथ पर पड़ल। लोग सभ नजदीक सँ देखलक तेँ पता चलल कि कउनु नवजातक माथ अछि। आनन-फानन मे लोग सभ ऐहिक सुचना स्थानीय थाना केँ देलक। सूचना भेटते पुलिस तुरंत घटनास्थल पर पहुँचल। जाहिक बाद पुलिस नवजातक माथ अप्पन कब्ज़ा मे लैत पोस्टमॉर्टम लेल सदर अस्पताल भेज देलक। जता डॉक्टर सभ फोरेंसिक जांच लेल भागलपुर भेज देलक।
मुफ्फसिल थाना प्रभारी अरविन्द कुमार कहलनि कि नवजातक माथ देखला सँ पता नहि चैल रहल अछि कि माथ लड़का के अछि वा लड़की के। अपने क' बता दी कि दस दिनक भीतर एहि इलाका मे नवजातक कटल माथ भेटबाक ई दोसर घटना अछि।


text:
राम नरेश शर्मा, मुम्बई, सितम्बर २७, २०१५. मैथिली जिन्दाबाद!!
विगत 17 सितम्बर 2015 गुरुवार केर दिन मुंबई केर उपनगर नालासोपारा पूर्व मे सुच्चा मैथिल समाज द्वारा काफी हर्षोल्लासक संग भगवान् विश्वकर्मा केर पूजनोत्सव आयोजित कैल गेल।
एहि पूजा मे दूर-दूर सँ मैथिल जनमानस बढ़ि-चढ़िकय भाग लेलनि। एहि आयोजन मे वसई विरार महानगर पालिका केर उप महापौर श्री उमेश नाईक, नगरसेविका श्रीमती पुतुल झा एवं हुनक पति आ सुप्रसिद्ध मैथिल समाजसेवी श्री रविन्द्र झा, तहिना समाजसेवक और बिहार केर आगामी विधान सभा चुनाव मे बेनीपुर सँ बहुजन विकास आघाडी केर प्रत्याशी श्री कमल झा, समाजसेवी श्री धनंजय झा, पत्रकार और गीतकार श्री अमिताभ रंजन, दहेज मुक्त मिथिला केर संरक्षक पं धर्मानन्द झा एवं राष्ट्रीय अध्यक्ष श्री पंकज झा, संस्कार मिथिला फाउंडेशन केर सब पदाधिकारी, नवि मुम्बई मैथिल समाज केर अध्यक्ष श्री रवि मंडल, मैथिली दर्पण पत्रिका केर दीपक झा केर संग मैथिली फिल्म केर नायक श्री राहुल सिन्हा एवं विलेन राजीव सिंह उर्फ गजराज, गायक अजीत निराला, गायक सतीश शर्मा आदि प्रमुख रूप सँ उपस्थित भेल छलाह।
एहि समारोह मे पूर्व योजना अनुसार मिथिलाक सांस्कृतिक झाँकी, गीत-संगीत संध्याक संग भोजपुरी गीत-संगीत केर सेहो आयोजन कैल गेल छल। बॉलीवुड गीतकार अमिताभ रंजन जी द्वारा मंच संचालन (उद्घोषक) केर रूप मे दर्शक सबहक भरपूर मनोरंजन कैल गेल।
सुच्चा मैथिल समाज द्वारा एहि पूजनोत्सव मे मैथिली भाषा एवं कला केँ प्राथमिकता देल गेल छल। कार्यक्रम मे मिथिला केर लोकनृत्य जट-जट्टीन, झिझिया, झरनी आदि केर प्रदर्शन विशिष्ट रूप सँ कैल गेल छल। सुच्चा मैथिल – निम्न वर्गक आवाजा द्वारा एहि आयोजन मे सब आयोजक कार्यकर्ता केँ अपन मैथिल विशिष्ट पहिचान केँ झलकेबाक लेल मिथिलाक खास सांस्कृतिक परिधान गमछा और कुर्ता धारण कैल गेल छल। समाज सँ जुड़ल कार्यकर्ता लोकनि सब उपस्थित दर्शक-सहभागी सब सँ अपील केलनि जे हम जतय कतहु रही, अपन संस्कारक संग अपन भाषिक पहिचान केँ जिवंत राखी। एकरा आगाँ बढ़ेबाक लेल हर संभव प्रयास करैत रही।
कार्यक्रम मे मिथिला पेंटिंग सँ बनल भगवान विश्वकर्मा जी केर फोटो उपहार व सम्मान केर प्रतीक चिह्न केर रूप मे आगन्तुक विशेष अतिथि सबकेँ भेंट कैल गेल छलन्हि। एहि विशिष्ट चित्रकलाक प्रस्तुति मिथिलाक महिला लोकनि द्वारा अपनहि हाथ सँ बनाओल गेल छल।
आयोजक मंडल मे शामिल रामनरेश शर्मा, अमिताभ रंजन, मिथलेश शर्मा, प्रकाश कमती, मदन शर्मा, अरूण ठाकुर, भगवान साहू, लालबाबू शर्मा, उमेश कमती, दिगंबर शर्मा, लालबाबू यादव आदि समस्त कार्यकर्ता लोकनि दहेज प्रथा एवं अशिक्षा केँ खत्म करबाक संकल्प लेलनि आ आम समूह मे सेहो एहि लेल अपील केलनि। निकट भविष्य मे एहि संकल्प केँ मिथिलाक जमीन पर प्रसार करबाक लेल सेहो सब कियो संकल्प लेलनि।


text:
योगगुरु स्वामी रामदेव आइ भारतीय टेलिविजन न्युज चैनल आजतक पर पुन: खुलाशा केलैन जे नेपाल भूकंप मे ओ स्वयं मौतकेँ अपन आँखिक सामने मे देखलाह, अपन जीवन केँ बाँचि जेबाक बातकेँ बोनस भेटय सँ तूलना करैत बाकीक जीवन सेवाभाव मे आरो जोर-शोर सँ समर्पित करबाक वादा केलनि। संगहि स्वामी रामदेव नेपालक भूकंप सँ प्रभावित अनाथ बच्चा लेल आजीवन संरक्षणदाताक भूमिका निर्वाह करबाक प्रस्ताव देलनि। आर, जे व्यक्ति अपन सखा-सन्तान सबकेँ एहि भूकंपक चलते सदा-सदा लेल हेरा देलक तिनका सबकेँ सेहो हुनक संस्था द्वारा आवश्यक सेवा आ संरक्षण देल जायत।
स्वामी रामदेव नेपालक चौदहो अंचल आ ७५ जिला सँ अपन भावनात्मक संबंध केँ स्वीकार करैत आचार्य बालकृष्णक नेपाल संग जुड़ावक कारणे आरो बेसी प्रगाढ संबंध रहबाक भावना व्यक्त केलनि। संगहि अपन ३०००० केर आसपास कार्यकर्ता केँ सेवा दैत पीड़ितक सहयोग मे तत्पर रहबाक आह्वान केलनि। स्वामी रामदेव समस्त सहयोगी दाता सबकेँ नमन करैत धन्यवाद सेहो व्यक्त केलनि आ आरो लोक सबकेँ दानशीलता अपनबैत नेपालक भूकंप पीड़ित सबहक प्रति उदारताक संग सेवादान करबाक अपील केलनि।


text:
रेलवे अपन वेटिंग टिकट नीति मे बड़का फेरबदल करैत एक जुलाई से वेटिंग लिस्ट के टिकट नहि देत। सिर्फ कन्फर्म आओर आरएसी टिकट यात्री सभक लेल जारी काएल जायत। ई फैसला आरक्षित कोच सभमे भीड़ कम करबाक लेल काएल गेल अछि। रेलवे बोर्ड के अधिकारी कहलनि कि अगिला मास से सभ राजधानी आओर शताब्दी कोच सभमे कोचक संख्या बढाओल जायत, ताकि आओर बेसी यात्री सफर क' सकैथ।
आईआरसीटीसी सभ रेल टिकट सिर्फ अंग्रेजी भाषा मे जारी करैत अछि। एक जुलाई से विभिन्न भारतीय भाषा मे सेहो टिकट जारी करत। ओतहि रेलवे सुविधा ट्रेन के यात्रिय सभक सेहो टिकट रद्द करेबा पर पचास प्रतिशत धनराशि वापस करत। प्रीमियम रेलगाड़ि सभके जल्दे हमेशाक लेल रद्द काएल जायत किएक जे ओ अपेक्षित राजस्व जुटेबा मे असफल रहल अछि। रेलवे एक जुलाई से यात्रि सभके वेक अप कॉल केर सुविधा सेहो देबा जे रहल अछि। एहि सुविधा केर तहत तय स्टेशन अएबा से पहिने रेलवे यात्री केर मोबाइल पर कॉल करि स्टेशन अएबाक जानकारी देत।


text:
लखनऊ के एसपी (वेस्ट) कहलनि कि पुलिसक ज्वाइंट टीम सआदतगंज इलाकाक मदरसा मे छापा मारलक, मदरसा मे मौजूद 51 युवती मदरसाक मैनेजर पर यौन शोषण करबाक आरोप लगेलक। पुलिस मैनेजरक खिलाफ एफआईआर दर्ज करी हुनका गिरफ्तार करबाक लेल निकलल अछि। पुलिस एहि बातक जांच सेहो के रहल अछि कि उक्त मदरसा रजिस्टर्ड अछि वा नहि।
पुलिसक मुताबिक मदरसा पर ACM आओर ADM आओर महिला उप निरीक्षक द्वारा सभ युवतिक बयान लेल गेल अछि, एहि दौरान चाइल्ड वेलफेयर कमेटी आओर DPO क' सेहो सूचित कायल गेल अछि। प्राप्त खबैर केर मुताबिक मदरसाक छत पर चैढ केँ छात्रा सब पर्ची फेंक क' लोग सभसँ मदैद केर गुहार लगेने छल। ओतैय एगो पीड़िता संचालक मो. तैयब जिया पर युवती सभक सप्लाई करबाक सेहो आरोप लगेने अछि।


text:
आगाँ कहलनि जे सभ पार्टी हमरा सबकेर अपन फायदाक वास्ते उपयोग कएलक अछि तैं आब अपन हक केँ वास्ते एकजूट भेनाइ आवश्यक अछि। जखन अहि जातिके लोकमे एकजूटता आबि जायत तखनहि अपन अधिकारक लेल लड़त आ आवाज उठायत। धानुक जातिकेँ लोक समूचा देशमे पसरल अछि। अहि जातिकेँ लोक सामाजिक, आर्थिक, शैक्षणिक आ राजनैतिक रूपे उपेक्षित अछि। एखनहु अहि समाजक लोकमे अशिक्षा, बेगारी आ भुखमरी व्याप्त छैक। अहि मौका पर सभाकेँ अध्यक्ष गोपाल मंडल कहलनि जे सरकारमे अपन भागीदारी सुनिश्चित करबाक लेल आवाज उठेबाक दरकार अछि।
धानुक जातिकेँ आर्थिक तंगी केर कारण अहि समाजक बेसी लोक पलायन करबाक लेल विवश अछि। धानुक जातिकेँ संख्या बहुतरास छैक मुदा विकास एक्कहु रत्ती नहि। पटनाके मोकामासँ आयल विमल कुमार कहलनि जे धार्मिक ग्रंथमे सेहो अहि जातिकेँ वर्णित कएल गेल अछि। जिला सचिव रामचंद्र मंडल कहलनि जे आरबी रसल आ हीरालालकेँ किताबमे अहि जातिकेँ धनुष धारण केनिहार बताओल गेल अछि।


text:
नई दिल्ली। वेदांत अर्थात ज्ञान क पराकाष्ठा। नाम क अनुरूप अछि अनिल अग्रवाल क कंपनी वेदांत रिसोर्सेज, बॉक्साइट, तांबा, लौह-अयस्क आ संभवतः आब कच्चा तेल क धनी देश भारत मे विश्वविद्यालय स्थापित करए चाहैत अछि। भारत क एखन धरिक कारोबारी इतिहास मे तेल क एहि पैघ सौदा कए अमली जामा पहिरेनिहार अग्रवाल 50 अरब डॉलर क वेदांत रिसोर्सेज क प्रवर्तक छथि। अग्रवाल आब ब्रिटेन मे रहैत छथि, मुदा अनिल अग्रवाल क संबंध बिहार स अछि। विकीपीडिया क अनुसार 56 वर्षीय अग्रवाल मैट्रिक क परीक्षा पटना क मिलर हाई स्कूल स पास केलथि। बिहार आअ सेहो देश क सबस पिछड़ल राज्य मे स एक मानल जाइत अछि। अग्रवाल क मित्र रहल राष्ट्रीय जनता दल क प्रमुख लालू प्रसाद हाथ मे 15 साल तक बिहार क बागडोर रहल अछि।
भारत क कईटा राजनीतिज्ञ क करीबी अग्रवाल स्टरलाइट इंडस्ट्रीज क स्थापना वर्ष 1976 मे केने छलाह, जे हुनकर पहिल कारोबारी उद्यम छल। गौरतलब अछि जे लालू प्रसाद सेहो अपन राजनीतिक कॅरियर क शुरुआत 1977 मे लोकसभा लेल चुनाव जीत संसद पहुंच कए केलथि।
उल्लेखनीय अछि जे वर्ष 2001-02 मे केंद्र सरकार क एकटा कंपनी खरीदलाक बाद स्टरलाइट चर्चा क केंद्र मे आबि गेल छल। कंपनी बाल्को मे 51 फीसदी हिस्सेदारी 551.5 करोड़ टका मे कीनलक जे बाद मे तत्कालीन राष्ट्रीय जनतांत्रिक गठबंधन सरकार लेल नासूर साबित भेल। बाद मे केद्र मे सत्ता परिवर्तन क बाद स्टरलाइट लेल छत्तीसगढ़ स्थित कंपनी मे आओर अधिक हिस्सेदारी कीनबा मे दिक्कत भ रहल अछि।


text: दरभंगा, मिथिला मिरर : मधुबनी जिलाक अरेर थाना क्षेत्रक जरैल निवासी भूप नारायण झाक नवविवाहिता पुत्री रंजनाक संदेहास्पद मौतक मामलामे पुलिस जांच तेज क’ देलक अछि। विशनपुर थाना पुलिस 21 अगस्त मंगलदिन बहादुरपुर थाना क्षेत्रक ओझौल गाम पहुंचि रंजनाक सासुरक अगल-बगल रहय बला लोक सभसँ पूछताछ केलक। दोसर तरफ रंजनाक पति प्रभात कुमार झा उर्फ बिट्टूकेँ पूछताछक बाद पुलिस न्यायालयमे पेश केलक आ ओतयसँ हुनका न्यायिक हिरासतमे जेल भेज देल गेल। रंजना झाक परिजन सभ जखन रंजनाक मौत पर सवाल ठाढ़ केलक, तकरा बाद एहि मामलामे नव मोड़ आबि गेल अछि। पूर्वमे खबरि फैल गेल छल जे एकमी-शोभन रोडमे भरौल चौक लग सड़क दुर्घटनामे रंजनाक मौत भ’ गेलनि। हालांकि घटनास्थल पर दुर्घटनाकेँ समर्थनमे साक्ष्य नहि भेटबाक बात पुलिस करैत छल मुदा जखन रंजनाक भाइ सदाशिव झा रंजनाक सासुरवला पर हत्या करबाक आरोप लगौलनि तखन जाँचमे नया मोड़ आयल। बेंता स्थित एकटा निजी अस्पतालसँ छुट्टी भेटिते पुलिस रंजनाकेँ पति प्रभातकेँ गिरफ्तार क’ लहेरियासराय थाना ल’ गेलनि। सदर एसडीपीओ अनोज कुमार आरोपी प्रभातसँ बेसी काल धरि पूछताछ केलक। पोस्टमॉर्टम रिपोर्टकेँ अध्धयन कएलाक बादमे प्रभात कुमार झाकेँ जेल भेजबाक निर्णय लेल गेल। सदर एसडीपीओ अनोज कुमार प्रेससँ बात करैत कहलाह जे एहि मामलाक गंभीरतासँ जाँच चलि रहल अछि आ जल्दीये रंजना हत्याकांडसँ सम्बंधित अन्य लोक सभके गिरफ्तारी भ’ सकैत अछि।


text:
अजय धारी सिंह
मधुबनी । ब्लूमबर्ग क एक टा समादक मुताबिक, बुध दिन 2014 मे प्रमोशन सँ पहिने सुंदर पिचाई कए भेटल 3,53,939 रिस्ट्रिक्टेड शेयर क अवार्ड वेस्ट क सकैत छैथ । एकर मतलब ई भेल जे गूगल क पैरेंट कंपनी अल्फाबेट इंक मे प्रोमोशन सँ पहिने भेटल शेयर्स क आब सुंदर पिचाई बेचि सकैत छथि । हम अपन पाठक कए बताबए चाहब जे रिस्ट्रिक्टेड शेयर क एकटा नियत समय क बादे बेचल जा सकैत अछि । एहि शेयर क दाम 2,500/-(380 मिलियन डॉलर) क करीब अछि ।
एहि से पहिने यु-ट्यूब मे गोलीबारी क लए कए भारतीय मूल कए गूगल क चीफ एग्जीक्यूटिव सुंदर पिचाई गूगल क कर्मचारी लोकैन के सेहो एक टा भावुक चिट्ठी लिख चुकल छलाह । यु-ट्यूब क पैरेंट कंपनी गूगले अछि । कर्मचारी क देल गेल मेल मे पिचाई लिखने छलाह जे यु-ट्यूब मे भेल गोलीबारी ‘अकल्पनीय त्रासदी’ अछि । पिचाई कहलखिन जे हम जनैत छि की अहाँ सभ मे स बहुतो लोक अखनो सदमा में छी । हमर गूगल परिवार क एहि ‘अकल्पनीय त्रासदी’ सँ निकलबा लेल हमर समर्थन भेटैत रहत।


text:
दरभंगा। 07 दिसम्बर। दरभंगा केँ मनीगाछी प्रखंड अंतर्गत मंकरन्दा स्थित सिद्धपीठ वाणेश्वरी स्थानक लेल ग्रामीण सभ फेरसँ राज्य सरकार सँ आर -पारक लड़ाई करबाक मोन बना लेना अछि। अय बेर ग्रामीण सभ सिद्धपीठ वाणेश्वरी स्थान' सँ संबंधित अप्पन चारि सूत्री मांग लेल अनिश्चितकालीन अनशन पर बैस गेल छथि।
अनिश्चितकालीन अनशन पर बैसल ग्रामीण सभक चारि सूत्री मांग निम्न प्रकारे अछि;
- सिद्धपीठ वाणेश्वरी भगवती स्थान क' जिला प्रशासन केर प्रतिवेदनक आलोक मे ऐहिके पर्यटन स्थल घोषित करैत ऐहिक सौन्दर्यीकरण हेतु देल गेल एक करोड़ टाकाक राशि सँ वाणेश्वरी भगवती स्थान केर सौन्दर्यीकरण काज तत्काल प्रारंभ कायल जाए।
- सिद्धपीठ वाणेश्वरी भगवती स्थान मे 23 सँ 26 मार्च2018 धरी आयोजित होमै बला 'वाणेश्वरी भगवती महोत्सव' क' राज्यकी दर्जा दैत एहि महोत्सव लेल 10 लाख टाका तत्काल उपलब्ध कराओल जाए।
- सिद्धपीठ वाणेश्वरी भगवती स्थान मे हर्ष रामनमी केर अवसर पर आयोजित होमै बला मेला क' राज्यकी मेला घोषित कायल जाए।
- सिद्धपीठ वाणेश्वरी भगवती स्थान मे हजारों श्रद्धालु सभक आगमन क' देखैत विधिवत घोषित वाणेश्वरी भगवती हाल्ट केर निर्माण तत्काल प्रारंभ कायल जाए।
वाणेशवरी न्यास समिति केर कोषाध्यक्ष डॉ. राम मोहन झा केर नेत्रित्व में सैकड़ो ग्रामीण अनिश्चितकालीन अनशन पर बैसल छथि। मंकरन्दा निवासी उमेशचंद्र झा सरकार पर आरोप लगबैत कहलनि कि सिद्धपीठ वाणेश्वरी भगवती स्थान जाहिकेँ पर्यटन स्थल घोषित कायल जे चुकल अछि। राज्य सरकार केर पर्यटन विभाग ऐहिक सौंदर्यीकरण केक बरख 2013 मे एक करोड़ टाका आवंटित केना छल, मुदा अधिकारी सँ ल'के मुख्यमंत्री के बीच दौड़ैत रहलाक बावजूद एखन धरी ओ आवंटित राशि सँ सौंदर्यीकरण काज नहि कायल गेल अछि।
राज्य सरकार एहि स्थान क' पर्यटन स्थल केर रूप में विकसित करबाक निर्णय लेना छल। तत्कालीन पर्यटन मंत्री सुनील कुमार पिंटू वाणेशवरी महोत्सव मे भाग लैत मंच सँ घोषणा केना रहथिन कि 2014 मे आयोजित होमै बला महोत्सवक लेल 10 लाख टाका आवंटित करायब मुदा एहि पर कोनो अमल नहि भेल।
उमेशचंद्र झा प्रशासन क' चेतावनी दैत कहलनि कि यदि एहि बेर मांग पूरा नहि भेल तेँ अनिश्चितकालीन अनशन केर समर्थन मे सभ सड़क पर उतरत आओर रेलक चक्का जाम कायल जायत। ओतहि, दोसर दिस एहतियातन प्रशासन द्वारा अनिश्चितकालीन अनशन क' देखैत अनशन स्थल पर पुलिस बल क' तैनात कायल गेल अछि।
ई खबैर विजय कुमार झा (मो. 9971219520 ) द्वारा निवेदित अछि।
- सिद्धपीठ वाणेश्वरी भगवती स्थान क' जिला प्रशासन केर प्रतिवेदनक आलोक मे ऐहिके पर्यटन स्थल घोषित करैत ऐहिक सौन्दर्यीकरण हेतु देल गेल एक करोड़ टाकाक राशि सँ वाणेश्वरी भगवती स्थान केर सौन्दर्यीकरण काज तत्काल प्रारंभ कायल जाए।
- सिद्धपीठ वाणेश्वरी भगवती स्थान मे 23 सँ 26 मार्च2018 धरी आयोजित होमै बला 'वाणेश्वरी भगवती महोत्सव' क' राज्यकी दर्जा दैत एहि महोत्सव लेल 10 लाख टाका तत्काल उपलब्ध कराओल जाए।
- सिद्धपीठ वाणेश्वरी भगवती स्थान मे हर्ष रामनमी केर अवसर पर आयोजित होमै बला मेला क' राज्यकी मेला घोषित कायल जाए।
- सिद्धपीठ वाणेश्वरी भगवती स्थान मे हजारों श्रद्धालु सभक आगमन क' देखैत विधिवत घोषित वाणेश्वरी भगवती हाल्ट केर निर्माण तत्काल प्रारंभ कायल जाए।


text:
पटना। बिहार राज्य पथ परिवहन निगम आमदनी बढ़ाब क हर उपाय करि रहल अछि। एकरा लेल निगम प्रशासन जर्जर भ चुकल बांकीपुर डिपो कए बहुउद्देशीय भवनक रूप मे विकसित करबाक योजना बना रहल अछि, जे दिल्ली मेट्रो स्टेशन सन देखबा मे लागत। निगम प्रशासन क योजना सूबा क तमाम डिपो आ स्टैंड कए विकसित करबाक अछि, मुदा शुरुआत बांकीपुर स कएल जाइत। एकरा बेंगलुरु आ चेन्नई क सरकारी बस स्टैंड क तरह विकसित करबाक परिकल्पना अछि।
अधिकारी क मुताबिक निगम क तमाम डिपो आ स्टैंड खाली आ खस्ताहाल अछि। एहि स कोनो तहक आमदनी नहि भ रहल अछि। एहि लेल निगम पूर्व मे एहि स्टैंड कए निजी संचालक कए किराया पर देबाक फैसला लेने छल। आब एकरा विज्ञापन साइट क रूप मे विकसित करबाक तैयारी अछि। मालूम हुए जे बांकीपुर डिपो कए बेंगलुरु आ चेन्नई क डिपो तरहक विकसित करबाक योजना चलि रहल अछि। जाहि विज्ञापन कंपनी कए डिपो सौंपल जाएत, ओ कंपनी एहि डिपो कए विज्ञापन साइट क रूप मे विकसित करत। निगम प्रशासन सेहो गांधी मैदान क करीब एतबा पैघ विज्ञापन साइट क आर्थिक अहमियत कए बुझि रहल अछि। साइट लेनिहार कंपनी निगम कए वार्षिक शुल्क देबा क संग-संग पूरा परिसर क देख-रेख, साफ-सफाई, पेयजल, शौचालय क निर्माण, प्रकाश क समुचित व्यवस्था सेहो करत। किछु स्टॉल बनाउल जाइत, जे निजी संचालक कए सौंपल जाइत। एतय एटीएम लगाउल जाइत। एतबे नहि बहुमंजिला मल्टीप्लेक्स मे निजी कंपनी कए दफ्तर खोलबाक लेल जगह देबाक योजना सेहो अछि। मालूम हुए जे बांकीपुर डिपो मे पूर्व मे जिला परिवहन कार्यालय चलि रहल छल। बिस्कोमान मे स्थानांतरित भेलाक बाद स इ जगह बेकार पड़ल छल।


text:
रविवार, 22 नवंबर 2009
हमर विपरीत पद्धति 2
( पछिला पोस्टिंग़ क़ॆ बाद) ...हमर जायज शंका छलए जे एत्ते श्रम स' ई अनुवाद क' रहला अछि, त' पूछि लेबाक चाही जे एकरा छपतनि के, फेर एकरा पढतनि के? हुनका से सब नहि बुझल छनि। रिटायर क' क'बैसल छलंहु
कोनो काज नहि छल , भजार कहलनि जे बैसल छी, कियैक ने भागवतक मैथिली अनुवाद करै छी, मैथिली मे छैको नंइ। बस क' रहल छी। आब एकरा के छापत, के पढत(?) से जानथि महरानी(काली)! आब भजारक कहला पर पंडित जी रोज महीनो स' मेहनति क' रहल छथि से आर के क' सकैत अछि बिनु अखजी लोक के ? यैह तटस्थता, यैह निर्लिप्तता, यैह फलक आस बिनु केने कर्म रत रहबाक परंपरा हमरा सब (मैथिल) के आन लोक सब स' अलग करैत अछि, विशिष्ट , निविष्ट आ अनुकरणीय बनबैत रहल अछि। ई दुर्भाग्य जे हुनका मुइलाक बाद जे सासुर गेलंहु त' एक दुपहरिया पछवाक तोड पर वैह मोती सनक आखर मे कैल अनुवाद भरि आँगन उडियाइत देखलियै। तेन किम् ! बुढा त' अपन काज क' क' चल गेला, आब लोक ओकरा संगे जे करय !
कोनो काज नहि छल , भजार कहलनि जे बैसल छी, कियैक ने भागवतक मैथिली अनुवाद करै छी, मैथिली मे छैको नंइ। बस क' रहल छी। आब एकरा के छापत, के पढत(?) से जानथि महरानी(काली)! आब भजारक कहला पर पंडित जी रोज महीनो स' मेहनति क' रहल छथि से आर के क' सकैत अछि बिनु अखजी लोक के ? यैह तटस्थता, यैह निर्लिप्तता, यैह फलक आस बिनु केने कर्म रत रहबाक परंपरा हमरा सब (मैथिल) के आन लोक सब स' अलग करैत अछि, विशिष्ट , निविष्ट आ अनुकरणीय बनबैत रहल अछि। ई दुर्भाग्य जे हुनका मुइलाक बाद जे सासुर गेलंहु त' एक दुपहरिया पछवाक तोड पर वैह मोती सनक आखर मे कैल अनुवाद भरि आँगन उडियाइत देखलियै। तेन किम् ! बुढा त' अपन काज क' क' चल गेला, आब लोक ओकरा संगे जे करय !
प्रस्तुतकर्ता साकेतानन्द नवहटिया पर 1:35 am कोई टिप्पणी नहीं:
शनिवार, 21 नवंबर 2009
हमर विपरीत पद्धति
ओना अखज लोक सब ठाँ, कहैक माने जे सब समाज मे भेट जायत, मुदा मैथिल एक त' एहन कोनो मोंछक लडाइ मे पडबे ने करत, आ जँ बाबू पडि ग़ॆल त' हठ्ठे छोडबो ने करत। अपन सासुरक गप्प कहै छी, ओइ ठाम कहाँअ दू गोटा मे गौंआ लागल रहनि। घरो एके टोल मे रहनि।एक गौंआ त' पढि -लिखि क' शास्त्रीय आचार्य तक पढि गेल रहथिन आ बहुते स्मार्ट सूरत गुजरात मे पढौनी क' क' चिक्कन पाइ कमाइत रहथि। दोसर गौंआ के दू_चारि बिगहा धनहर खेत बंटाइ पर लागल रहनि।पहिलुका जमाना रहै।खेत उपजै।बंटाइदार बैमानी नंहि करै। लोक उदार छलैक ओहि ठाँमक। खत्ता_खुत्ती, डबरा_डुबरी, पोखरिं_झाँखडिक कमी रहबे ने करै। बागमती मेबाढि अबै । बाढि मे मांछ अबै।दोसर गौंआ एकटा कडची मे बंसी बना भरि दिन मांछमारे। सांझ तक तीमन जोगरक भ' जाइ।घर जाय आ 'मांछ भात_सात हाथ" कहैत अफडि क' भोजन करय आ आ पसरि क' पडि रहय। एक बेर एकर गौंआ सूरत स' घुरलै त' बडा सिनेह स' गौंआ लए घडी किनने एलै।तहिया घडियो अलभ्य रहै। मुदा समस्या छलै जे दोसर गौंआ घ्डी देखतै कोना, ओ त' लिख लोढा_पढ पथ्थर छलए। गुजराती गौंआ एकरा बडे धुसलकै, रेवाडलकै, गंजनक त'र देलक।घडियो ने देलकै। एकरा बड्ड दुख भ्लै। पैंतीस बर्खक छलए जे कलम छूने छल। हमर बियाहक साल ओ मैट्रिक के परीक्षा दै बला छल।....एक गोटे के पुछलियनि_" ई की लिकहै छियै ?"त' कहलनि जे ई भागवतक मैथिली अनुवाद छिय्
प्रस्तुतकर्ता साकेतानन्द नवहटिया पर 8:02 am कोई टिप्पणी नहीं:
लेबल: हमर विपरीत पद्धति
मंगलवार, 17 नवंबर 2009
वैदिकी हिंसा__हिंसा न भवति
हिन्दू धार्मिक कर्मकांड प्रतीक स' भरल छैक। ओना त' मूर्ति, अपना आप मे एक महान प्रतीक के अलावा आर की छियै ? धर्मक नाम पर जत्ते आ जेहन_जेहन अत्याचार भेलैये, ओत्ते त' राजनीति कि युध्धो स'
नंइ भेलैये। पूजा कि आराधनक अंतर्गत बलिदानक नग्न रूप आब हिन्दू कि इस्लामे टा मे बंचल छै। अपना मिथिला
मे जैं कि अधिक हिन्दू शाक्त छथि, तैं 'जोडा छागर' कबुलबाक हिस्सक कने बेसिये छैक। शारदीय नवरात्रा मे छाग मुंडक ढेर, पूजाक अवश्यम् आ आम दृष्य अछि। गाम गेल रही (गाम माने _"गाम नवहट्टा,परगन्ने कबखंड, थाना चर्राइन, जिला सहरसा पुराना भागलपुर) त' एकटा छोट सनक 'पाम कैम' स' ई दृष्य़ क़ॆ लेलंहु आ बेर्_बेर एकरा देख क' भेल जे ई हिंसाक कोनो विकल्प नंहि छै की ? धार्मिक कर्मकांड मे हिंसाके स्थान द' क' की हमरा सब हिंसा के महिमामंडित नंइ करैत आबि रहल छियै ? आजुक हिंसा, असहिष्णुता आ बेपीर जीवन मे हिंसाक एहन महिमामंडन करब कि आबो उचित छैक ? आइ ने काल्हि__विकल्प त' तकबेक हेतै । सेजत्ते जल्दी हुए, कोनो एहन बाट ताकब जरूरी छै जाहि स' धार्मिक कर्मकांड मे खलल नंइ होइ आ हिंसो रुकै।
नंइ भेलैये। पूजा कि आराधनक अंतर्गत बलिदानक नग्न रूप आब हिन्दू कि इस्लामे टा मे बंचल छै। अपना मिथिला
मे जैं कि अधिक हिन्दू शाक्त छथि, तैं 'जोडा छागर' कबुलबाक हिस्सक कने बेसिये छैक। शारदीय नवरात्रा मे छाग मुंडक ढेर, पूजाक अवश्यम् आ आम दृष्य अछि। गाम गेल रही (गाम माने _"गाम नवहट्टा,परगन्ने कबखंड, थाना चर्राइन, जिला सहरसा पुराना भागलपुर) त' एकटा छोट सनक 'पाम कैम' स' ई दृष्य़ क़ॆ लेलंहु आ बेर्_बेर एकरा देख क' भेल जे ई हिंसाक कोनो विकल्प नंहि छै की ? धार्मिक कर्मकांड मे हिंसाके स्थान द' क' की हमरा सब हिंसा के महिमामंडित नंइ करैत आबि रहल छियै ? आजुक हिंसा, असहिष्णुता आ बेपीर जीवन मे हिंसाक एहन महिमामंडन करब कि आबो उचित छैक ? आइ ने काल्हि__विकल्प त' तकबेक हेतै । सेजत्ते जल्दी हुए, कोनो एहन बाट ताकब जरूरी छै जाहि स' धार्मिक कर्मकांड मे खलल नंइ होइ आ हिंसो रुकै।
प्रस्तुतकर्ता साकेतानन्द नवहटिया पर 9:01 pm 3 टिप्पणियां:
लेबल: वैदिकी हिंसा...
सोमवार, 16 नवंबर 2009
जीबी त' की की ने देखी !
आब एकरा क्यो अक्कामे चक्का लगायब कहय कि आर किछु, मुदा श्रीनगर की नवहट्टा स' जँ क़्य़ॉ ई मेल करय...(फोन त' आब बड्ड आम भेल छै।) रोंइयां त' भुलकिते छै की ? किछुए दिनुका देरी छै, सब किछु एक्के क्लिक मे संभव भ' जेतै। मृत्यु स' जन्म आजीवन; सब किछु यैह सम्हारतै। से एखनो एकरा (कंपूटर बाबा के) सम्हारै लए कहबै त' ककरो स' नीक जेकाँ सम्हारि देत, अहाँ के पतो नँई लगैत।
साहित्य मे अपन कुल_खान्दानक वर्णन आ तत्जन्य नीक गंजन कैक बेर सुनैत लोक के देखने छियै। दोसर कने बढि_चढि क' अहाँक पुरखाक चर्चा_प्रशंसा करै त' बात बुझै मे अबै छै, मुदा अहाँक हाथ मे कलम अछि त' बस अपन कुल खान्दानक़ बडाइ करैत रहबै से पढत के ? मुदा, एखनंहु, जिनका जमिन्दारीक खुमारी नंहि टुटलनि अछि, हुनका लेल, 'लौस्ट ग्लोरी' मे जियैक अलावे रास्ते की छनि।एत्ते दिन मे क्यो ड्यौढीमे रहनिहार सरकार सब किछु तेहन नंइ क' सकलखिन जे दस लोक चिन्हैन। हुनको लए 'हमर बबाके हाथी, तैं सिक्कडि देखियौ !' एकर अलावे उपाये की ? तैं आब 'श्रीनगर ड्यौढी' स' बेसी हैपनिंग प्लेस, श्रीनगरक हाट_बज़ार कि बस्ती मे हेतै से ओहि इलाका के विषय मे लिखैवला के सतत ध्यान मे रखबाक चाहियै। लोक स' अपना के जोडै लए ड्यौढी स' त' निकलंहि पडत भाइ !अतिकाल भ' रहल अछि, सामान्यीकरण मे विलंब भेला स' सब किछु गडबडायल अछि; आ सैह रहत। तैं अपना सब के बिसरि क' सबके सुधि लियौ ने, सब मे अहूँ छी ने भाई ?
साहित्य मे अपन कुल_खान्दानक वर्णन आ तत्जन्य नीक गंजन कैक बेर सुनैत लोक के देखने छियै। दोसर कने बढि_चढि क' अहाँक पुरखाक चर्चा_प्रशंसा करै त' बात बुझै मे अबै छै, मुदा अहाँक हाथ मे कलम अछि त' बस अपन कुल खान्दानक़ बडाइ करैत रहबै से पढत के ? मुदा, एखनंहु, जिनका जमिन्दारीक खुमारी नंहि टुटलनि अछि, हुनका लेल, 'लौस्ट ग्लोरी' मे जियैक अलावे रास्ते की छनि।एत्ते दिन मे क्यो ड्यौढीमे रहनिहार सरकार सब किछु तेहन नंइ क' सकलखिन जे दस लोक चिन्हैन। हुनको लए 'हमर बबाके हाथी, तैं सिक्कडि देखियौ !' एकर अलावे उपाये की ? तैं आब 'श्रीनगर ड्यौढी' स' बेसी हैपनिंग प्लेस, श्रीनगरक हाट_बज़ार कि बस्ती मे हेतै से ओहि इलाका के विषय मे लिखैवला के सतत ध्यान मे रखबाक चाहियै। लोक स' अपना के जोडै लए ड्यौढी स' त' निकलंहि पडत भाइ !अतिकाल भ' रहल अछि, सामान्यीकरण मे विलंब भेला स' सब किछु गडबडायल अछि; आ सैह रहत। तैं अपना सब के बिसरि क' सबके सुधि लियौ ने, सब मे अहूँ छी ने भाई ?
प्रस्तुतकर्ता साकेतानन्द नवहटिया पर 5:15 am कोई टिप्पणी नहीं:
लेबल: सबमे अहूँ छी ने भाई ?
गुरुवार, 12 नवंबर 2009
लिखैक वेगरता
हमरा लगैये जे जेना नेता सब के भीड,मंच आ माइक के देखिते किछु सबसबाय लगैत छै, तहिना किछु लेखको होइ छनि। कहिया कत' दू_चारि टा रचनाक की चर्चा भेलनि, बस भ' गेला स्थापित । तहिया स' जँ कोनो साहित्यिक मंच नज़रि एलनि, कि कुर्सी हथियेबालय वृतोष्मि भेटता। पटना मे मुन्नक़िद पुस्तक मेला मे नामवर संगे आलोकध न्वा के बैसल देखि लागल जे लेखन आ साहित्यक राजनीति, दुनू दू छोरक चीज छैक, जे एक संगे भैये ने सकैत अछि। मैथिलीमे एखन तक अपन मांटिक़ उदारता, अयाचीवृत्तिक छिकार छैके। एखनो बिना विचारने_सिचारने, जे ई के छापत आ कि तहू स' बढि क' जे एकरा के पढत ? लोक लिखैये, लिखिते जारहल अछि।
हमरा जनैत पढैक वस्तु( कोन आ केहेन ?) भेटतै त' लोक पढबे करतै।
तैं कि आब लोक 'चमेली रानी' लिखय ?
हमरा जनैत पढैक वस्तु( कोन आ केहेन ?) भेटतै त' लोक पढबे करतै।
तैं कि आब लोक 'चमेली रानी' लिखय ?
प्रस्तुतकर्ता साकेतानन्द नवहटिया पर 5:05 am कोई टिप्पणी नहीं:
गुरुवार, 5 नवंबर 2009
भ्रष्टाचार आजुक सदाचार
यदि सत्य पूछी त' लालू बिहारक राजगद्दी पर बैसल त' संयोग स'___मुदाओकर एहन कैकटा निर्णय छैक जकर मारल बहुत दिन तक बिहारी लोक काँई_काँई करैत रहत।ओना ज' गनाब' लागी त' लालू कालक, आ लालूक कैलहा भ्रष्टाचार पर (ललुआके कोनो मुंहलगुआ भने लिखि दौ, नहि त' ओकरा कत' स' अवगति एलै किताब लिखैके ?) कैकटा ने 'बेस्ट्सेलर' लिखल जा सकैत अछि।
ओ भ्रष्ट_आचार के सही आचार बना देलकै। पकडायल त' जेलेके फाइभ स्टार होटल बना क', बाहुबली नेता सबके रास्ता साफ क' देलकै। अपन अनपढे नंइ, गंवार बहु के सोइरी आ भनसाघर स' खींच क' मुख्य मंत्री बना क' लोकतंत्रक विपर्ययके तत' ल' गेलै, जे आब मधू कोडाक' हज़ारों_लाखों करोड टाका भोजन क' जयबाक सनसनीखेज़ खबरि कन्नेको उत्सुकता नहि जगबैत छै। गणित कैल गेलैये जे ओकर प्रतिदिनक आय ढेढ करोड टाका छलै....महलमे रहै छल, देश_विदेश जा जा क' विपन्न आदिवासी_बनवासी सबहक टाका ल' क' छ्हर_महर करैत छल।तैं दू_दू ठाम, दू दू बेर लोक देख लेलकै_ने छोट _पैघ जाति स', ने धनिक_गरीब भेला स', ने पढल कि मूर्ख रहला स' किछु फर्क पडै छै। 'ईज़ी' मनी हाथ लगिते, ने कोनो आचार, ने कोनो विचार, आ ने कोनो संस्कार रहै छै__बस दूनू हाथे जत्ते हंसोथि सकी से हंसोथि ली, चाहे तकर बाद अस्पताल कि जेले मे कियै ने रह' पडै। यैह ललुओ केलक, आ सैह मधू कोडा एंड कंपनियों केलनि। भ्रष्टाचार के ललुआ__ लोकाचार कि सदाचार बना देलकै। सह्जें लोक ई जातिक बुद्धिक डर मानैत अछि ? वोट मंगै लए फेरयैह सब आयत, तखन मोन रहत ने ?
ओ भ्रष्ट_आचार के सही आचार बना देलकै। पकडायल त' जेलेके फाइभ स्टार होटल बना क', बाहुबली नेता सबके रास्ता साफ क' देलकै। अपन अनपढे नंइ, गंवार बहु के सोइरी आ भनसाघर स' खींच क' मुख्य मंत्री बना क' लोकतंत्रक विपर्ययके तत' ल' गेलै, जे आब मधू कोडाक' हज़ारों_लाखों करोड टाका भोजन क' जयबाक सनसनीखेज़ खबरि कन्नेको उत्सुकता नहि जगबैत छै। गणित कैल गेलैये जे ओकर प्रतिदिनक आय ढेढ करोड टाका छलै....महलमे रहै छल, देश_विदेश जा जा क' विपन्न आदिवासी_बनवासी सबहक टाका ल' क' छ्हर_महर करैत छल।तैं दू_दू ठाम, दू दू बेर लोक देख लेलकै_ने छोट _पैघ जाति स', ने धनिक_गरीब भेला स', ने पढल कि मूर्ख रहला स' किछु फर्क पडै छै। 'ईज़ी' मनी हाथ लगिते, ने कोनो आचार, ने कोनो विचार, आ ने कोनो संस्कार रहै छै__बस दूनू हाथे जत्ते हंसोथि सकी से हंसोथि ली, चाहे तकर बाद अस्पताल कि जेले मे कियै ने रह' पडै। यैह ललुओ केलक, आ सैह मधू कोडा एंड कंपनियों केलनि। भ्रष्टाचार के ललुआ__ लोकाचार कि सदाचार बना देलकै। सह्जें लोक ई जातिक बुद्धिक डर मानैत अछि ? वोट मंगै लए फेरयैह सब आयत, तखन मोन रहत ने ?
प्रस्तुतकर्ता साकेतानन्द नवहटिया पर 11:08 pm 1 टिप्पणी:
लेबल: आजुक सदाचार
सदस्यता लें संदेश (Atom)


text:
दरअसल, खगड़िया - कुशेश्वर स्थान रेल परियोजना पर पछिला 15 बरख सँ ट्रैक निर्माण काज चैल रहल अछि। 42 किलोमीटर केँ एहि परियोजना मे एखन धरी मात्र 7 किलोमीटर काज पूरा भेल अछि। एहि बात ल'के स्थानीय लोग सभ बहुत आक्रोश अछि। लोग सभक कहब अछि कि यदि अहिना ट्रैक निर्माण काज चालत तेँ शायद 100 बरख लागि जायत।
तत्कालीन एनडीए सरकार मे केंद्रीय रेल मंत्री रामविलास पासवान द्वारा खगड़िया सँ दरभंगा केँ कुशेश्वर स्थान क' जोड़बाक लेल अलौली होयत रेल खंड निर्माणक काज शुरू भेल छल। जता हुनकर घर सेहो पड़ैत अछि। ओहि समय ऐहिक लागत 162 करोड़ टाका छल। सरकार बदलला केँ बाद योजना पर असर पड़ल। मात्र 42 किमी के एहि रेल परियोजना मे पछिला 15 बरख मे मात्र 7 किमी निर्माण भेल अछि।
रेल उपभोगता संघर्ष समिति केँ सुभाष जोशी कहलनि कि एहि बीच कैको रेलवे मंत्री बदलल मुदा खगड़िया सँ दरभंगा के कुशेश्वर स्थान योजना पर किनको ध्यान नहि गेल। एहि परियोजना सँ कैको जिला लाभान्वित होयत। परियोजना केँ सुपर वाइजर राजीव कुमार, गजो महतो आओर प्रमोद सहनी कहलनि कि मजदूर आओर कर्मी सभक हाथ मे किछु नहि अछि। कैको सवेदक बदलल जे चुकल अछि एहिलेल सेहो देरी भ' रहल अछि।


text:
भावेश चौधरी
नमस्कार मिथिला।। हम दरभंगा जिला अंतर्गत गांव पिंडारुच स्थित नारायणपुर के पोखर छी। करीब 4 एकड़ में पसरल ।। हमार जन्म 1910 ईस्वी में भेल अछी। लोकक मान्यता के अनुसार अकाल समय में जमींदार द्वारा ओई वर्ष हमर निर्माण भेल रहा ! चारु तरफ स्थित ऊंच बांध और बीच में स्थित पक्का घाट अमर अस्तित्व के रक्षक छैथ। चारु तरफ स्थित आम आ लीची के गाछी हमर सुंदरता में चार चांद लगबैत अई । बर्षा आ नदी के पाइन द्वारा प्रकृति हर वर्ष हमरा लबालब केने रहै छैथ।हमर पाइन गामक जीव जंतु आ चिड़िया के लेल हुनकर अमूल्य जीवन के बड़का सहारा छैन।।गांव वासी द्वारा हमर पाइन के उपयोग उन्नत खेती के लेल प्रयोग में प्रमुखता सा लेल जय अई।गर्मी के मास में गांव के बच्चा सबके अपन गोदी में जल क्रीड़ा करैत देख जे आत्म संतोष होइत अई ओकर विवरण शब्द में नई का सकई छी। मछली पालन के रूप में ग्रामीणक रोजगार के हम आगू बढ़बैत छी।
ऐते वर्ष में हम सब मौसम देखलौ।गर्मी में लू के थपेरा सहलऊ,ठंडा में बर्फीला पाइन समेटलऊ। बदलैत पर्यावरण के देखलऊ।जमींदार के जमींदारी देखलऊ।समय संगे लोकक बदलइत जीवन देखलऊ।संगे संगे हमर जीवन सही बदैल रहल अई।गर्मी में अधिकता व वर्षा में कमी के कारण कतेक बेर हमरा जीवन बचाबई लेल संघर्ष करई परैत अछी।लेकिन ग्रामीण लोकनि के तत्परता एवम उपाय द्वारा पुनः हलाहल होई छी।एखनो पोखैर के प्रति ग्रामीण सम्मान हमरा आह्लादित करैत रहैत अई। दुर्गापूजा में जतरा दिन जयंती चढ़ा के हमरा प्रणाम करा के परंपरा हुआ या छैठ के पूजा में वृहत सफाई अभियान के बाद हमरा सजा धजा के सम्मान देबाक बात, ई सब देख मोन गदगद भेल रहई अई।गांव के जे लोक बाहर शहर में रहैत छैथ , ओ जेखन गांव आईब के सांझ में हमर घाट पर बैस आमोद प्रमोद करैत छथ ता हुनका सबके देख कतेक आईख आ मोन जुराई अई।।ग्रामीण के हमर धन्यवाद जे हमरा सर्वाधिक महत्व दैत हमर अस्तित्व के रक्षा में तत्पर रहैत छइथ।।
लेकिन किछु शिकायत सेहो अई हमर।हमर आसपास स्थित छोट पोखरी/डबरा के धीरे धीरे सब बिसैर रहल अई। अधिकांश डबरा के पाटल जा रहल अई।जल के श्रोत में कमी पर कमी भा रहल अई। भविष्य में एकर कारण जे जलस्तर में कमी होयत ओकर कल्पना मात्र सा हम डरा जैत छी।उम्मीद करई छी जे जनता आ सरकार पोखरीक निर्माण आ जीर्णोधार के ला का एक बेर फेर सा जागृत होता,आ आबई वाला पीढ़ी के पाइन के दिक्कत नई होबई देता। समस्त लोकैन पाइन के महत्व बुझैत पोखईर के पुनर्जीवित करई जाऊ,से निवेदन करैत हम अपन वक्तव्य समाप्त करई छी।।नमस्कार।।


text:
बुजुर्गक मार्गनिर्देशनसँ स्वस्थ समाजक संतुलन सर्वथा संतुलित रहैत अछि। बुजुर्ग झड़ैत पत्ता नञि बल्कि नवोदित पीढ़ीक नव-निर्माणक नियंता होइत छथि। बुजुर्ग बोझ नञि अपितु अनुभवरूपी ज्ञानक सागर होइत छथि। एहि प्राकृतिक तथा कटु सत्यकें सहजता व विनम्रतासँ स्वीकार कयल जेबाक चाही तथा सुन्दर, सम्यक, समीचीन आ सार्वभौमिक समाजक निर्माणक प्रति कर्तव्य पथकें प्रशस्त करबाक प्रयास कयल जेबाक चाही। परिणामस्वरूप परिवार व समाज सदैव स्वस्थ, सबल आओर सुन्दर बनल रहत।
विशेष रूपें युवा वर्गसँ निहोरा करब जे अहाँक ऊर्जा एवं चिंतन समाजक ऊर्जा व चिंतन बनय। अहाँक सेवा परिवार एवं समाजक सेवा बनय। अहाँक श्रेष्ठ संस्कार परिवार व समाजकें सभ प्रकारक सामर्थ्यसँ सम्पन्न बनबय। निश्चित रूपसँ उपर्युक्त चिंतनधाराकें धारण कयलाक उपरांत सुव्यवस्थित समाजक निर्माण होयत आ सब कियो आपसी प्रेमक डोरीमे बँधि सामाजिक अनुशासन तथा व्यवस्थामे रहि सकब।
अनेकों प्रकारक परिवर्तनक बहैत बसातसँ समाजक रूप-स्वरूप बदलि रहल अछि। बदलाव विकासोन्मुख हेबाक चाही। सत्यनिष्ठ विकास समाजक सम्पूर्ण अवयवकें स्वस्थ आ सुदृढ़ बनबैत अछि। शरीरक सम्पूर्ण अवयवक समान विकाससँ सुन्दर, सुडौल व भव्य शरीरक निर्माण होइत छैक। एहि लेल संतुलित आहार एवं शुद्ध वातावरण हयब आवश्यक।
अस्तु, हमरालोकनिक कर्तव्य बनैत अछि जे प्राणी मात्र केर सर्वांगीण तथा समुचित विकासक लेल, समानता केर आधार पर योगदान निर्गत करैत मानवीय कर्तव्यक निर्वहन करैत यशस्वी बनबाक कोशीश करी। इत्यलम्। जय श्री हरि।


text:
नई दिल्ली। 09 जनवरी। भारतीय रेल अप्पन गतिविधि विशेष करी परियोजना सभक निगरानी, पटरी सभक मरम्मत आओर रेलवे ढांचा सभ पर नजैर रखबाक लेल ड्रोन कैमरा केर तैनातीक निर्णय लेना अछि। रेलवे अप्पन सभ मंडल केँ एहेन करबाक निर्देश जारी क' देना अछि। रेलवे तकनीकक प्रयोग सँ ट्रेन सभक संचालन केँ आओर सुरक्षित करबाक लेल प्रयासरत अछि।
ड्रोन कैमरा केर माध्यम सँ राहत आओर बचाव अभियान सभ पर नजैर रखबा मे मदैद भेटत संगहि महत्वपूर्ण काज, पटरी सभक स्थिति आओर निरीक्षण काज पर नजैर राखल जायत। एहि कैमराक जरिए नॉन इंटरलॉकिंग काजक मूल्यांकन केर तैयारी, मेल सभक दौरान भीड़क प्रबंधन, स्टेशन सभक हवाई सर्वेक्षण आओर कुनु गड़बड़ी क' तुरंत चिन्हित करबा मे मदैद भेटत।
एहि पहल मे भारत मे सभसँ पहिल ड्रोन केर तैनाती पश्चिमी मध्य रेलवे केना अछि जाहिक मुख्यालय मध्य प्रदेश जबलपुर मे अछि। पश्चिमी मध्य रेलवे पछिला सप्ताह एहि कैमरा क' अप्पन तीनो खंडक निम्न स्थान पर परीक्षण केलक।
जबलपुर खंड - भिटोनी लग नर्मदा पुल
भोपाल खंड - (1)- निशातपुरा पुल (2) एचबीजे आओर मिसरोद केँ मध्य तेसर लाइन काज
कोटा खंड - (1) कोटा लग चंबल पुल (2)- कोटा लग डकनिया तलाव यार्ड